הוועדה המיוחדת לעניין הצעות חוק מסוימות שהועברו לדיון בה, כנסת 20, פרוטוקול מספר 102, 2017-01-31 13:00

רועי פולקמן: שלום לכולם, בראשית דברי, לפני שנתחיל את הדיון, אני רוצה לשלוח מפה תנחומים למשפחתו של שמוליק ריפמן, שנפטר אתמול ונקבר בקיבוץ רביבים, שמוליק ריפמן היה שנים רבות ראש מועצה אזורית רמת הנגב ותרם רבות לפיתוח הנגב.

רועי פולקמן: יהי זכרו ברוך.

רועי פולקמן: לגבי הדיון היום, אנחנו בשאיפה להגיע להסכמות, המטרה היא להגיע בכל הסעיפים לצמצום הפערים למינימום ואם צריך, נקבע יום אחר להצבעות עצמן.

רועי פולקמן: אנחנו לא בלחץ, הכול כדי שדברים ייעשו כשהם מוסכמים.

רועי פולקמן: מצד אחד יש כאן חוק חשוב שאנחנו רוצים שייצר עתודות דיור בדגש על שכירות, כפתרון לשוק השכירות בלא מעט מקומות.

רועי פולקמן: מצד שני אנחנו לא רוצים לפגוע בשלטון המקומי, לא רוצים לפגוע במרקם העירוני ואנחנו לא רוצים ליצור כאוס בעולם התכנון.

רועי פולקמן: הפערים לדעתי הולכים ומצטמצמים, יש כמה מחלוקות שבנוסף יצטרכו להיות מוכרעות בהצבעה, אבל הייתי שואף להגיע היום להסכמות בכמה דברים מהותיים, כמובן בסוגית ההסתייגות בבנייה הרוויה.

רועי פולקמן: ברור לכולם שזה דבר שאין לו שום היתכנות בחוק הזה לעבור ושווה לדייק את כל הסוגיות כדי שנהיה כולנו על אותו דף.

רועי פולקמן: אפשר להגיע להסכמות אבל בוודאי שאי-אפשר בחוק הזה, כמו שהוא בנוי, להחיל אותו על בניה רוויה.

רועי פולקמן: אפשר לדון בסוגיה של פיצול דירות בבנייה רוויה.

רועי פולקמן: אבל חייבים לקחת בחשבון את ראשי הרשויות שאומרים שהדבר הזה מייצר כאן קושי מאוד גדול בתכנון העירוני כי בבת אחת הוא יכול להכניס מאות ואלפי יחידות דיור לשלטון המקומי.

רועי פולקמן: אין ראש רשות ששוחחתי אתו ואמר שהדבר הזה הגיוני, יכול להיות ששווה שתציעו את זה, אבל צריך אז צריך לנהל דיון מאוד עמוק על זה, שלא עשינו אותו כאן, באיזה תנאים ומה המגבלות.

רועי פולקמן: צריך לייצר כל-כך הרבה שלייקס שלא עשינו אותם כאן ולא התקיים עליהם דיון.

רועי פולקמן: יושב פה ראש העיר ראשון לציון מה הוא יעשה אם מחר נגיד שזה גם לבניה רוויה ולא רק לצמודי קרקע ובתוך שנה זה יהפוך את ראשון לציון לעיר עם 400,000 תושבים כשהיום היא עם כ-250,000.

רועי פולקמן: מה הוא יעשה?

רועי פולקמן: לכן, בהיגיון המקצועי הפשוט, גם אם מי שחושב שנכון היה שמדינת ישראל תאשר באופן כמעט בלי מגבלות פיצול דירות בניה רוויה, אי-אפשר לעשות את זה בחוק הזה.

רועי פולקמן: אני לא אומר שאי-אפשר יהיה לעשות את זה, אבל זה יצריך דיון מאוד ארוך על כל התנאים.

רועי פולקמן: כן בקשתי בעניין הזה שתשקלו את עניין ההסתייגות, הייתי רוצה להסיר אותה מסדר היום, אבל אם צריך, נצביע עליה.

בצלאל סמוטריץ': מתי אני מציג את ההסתייגות שלי?

חיים ילין: אין פיצול דירות על עמונה.

רועי פולקמן: תציג את ההסתייגות.

רועי פולקמן: אבל אני לא רוצה להצביע היום על ההסתייגויות אלא ככל שנוכל להכניס הסתייגויות לנוסח ולהסכים על זה, זה מה שנעשה.

רועי פולקמן: אם נצטרך, נעשה את זה בהצבעות, או היום או במהלך השבוע.

חיים ילין: ישבנו ביום ראשון והגענו להסכמות של סעיף (1א).

חיים ילין: אני מודיע שההסתייגות שלי יורדת בגלל שנכנס סעיף (1א), שמחריג את לוח 2 מתוך החוק עצמו.

חיים ילין: אבל יש לי פתרון להציע כי פנו אלי אנשים.

<אריאלה מלכה: ההסתייגות שלך יורדת?

חיים ילין: כן.

חיים ילין: אין הסתייגות, אלא אם תהיה הסתייגות על משהו אחר.

רועי פולקמן: שמורה לך הזכות.

חיים ילין: אני הולך תמיד על סעיף אחד, אם הוא מתקבל אני יורד מכל ההסתייגויות.

חיים ילין: לגבי הבנייה הרוויה, הצעתי היא שאם יכניסו את זה לפה, זה יפיל את החוק.

חיים ילין: החוק הזה לא יוכל לעבור.

חיים ילין: גם מי שינסה להכניס את הסעיף הזה פה זה לא יעבור, הצעתי היא לנסות בפינוי בינוי.

חיים ילין: העברנו את החקיקה הזאת פה בוועדת הרפורמות.

חיים ילין: להגיד לראשי הערים שיהיה להם את הכלי הזה, שאפשר לפצל דירות בבינוי החדש, דירות של אנשים שכבר אין להם ילדים, במקום שיקבלו 100 מ"ר, הם יקבלו שתי דירות של 50 מ"ר.

חיים ילין: אחת תלך לשכירות ובשנייה הם יגורו.

חיים ילין: זה ייתן כלי לשלטון המקומי לווסת, את כמות האנשים שמגיעים, לרוב ליד משפחה ותיקה תהיה משפחה של צעירים.

חיים ילין: מדובר רק בפינוי בינוי.

רועי פולקמן: להבנתך, זה נוגע לחוק הזה?

חיים ילין: כן, כי אם יתעקשו להכניס את זה פה, לא יהיה חוק.

חיים ילין: הפשרה שאני מציע, וצריך לחשוב על זה יחד עם השלטון המקומי, שבפינוי בינוי, למי שמגיע לו כדין דירה גדולה, יוכל לפצל.

חיים ילין: תהיה שליטה לפחות על מה שקורה שם.

רועי פולקמן: בעניין של הבנייה הרוויה זה דורש בעיני דיון גדול.

רועי פולקמן: אני מציע לעשות את זה, אבל אני חושב שזה לא נתון לדיון בדיון הזה.

<גלעד קרן: בנוסח שמוצע לפניכם שכותרתו "נוסח מוצע 30/1/2017" יש ארבעה שינויים מן הנוסח שהיה בפני הוועדה בדיון הקודם.

<גלעד קרן: השינויים מסומנים בצהוב.

<גלעד קרן: בנוסף ישנו עוד נושא נוסף שהיה דיון הקודם ולא הספקנו לדון בו, זו פסקה (5) שעניינה מרחבים מוגנים.

<גלעד קרן: השינוי הראשון עמוד 2 סעיף קטן (1א), אני אקריא את הנוסח המוצע לאור ההערות שעלו אחרי שישיבנו עם נציגי הממשלה ונציגי השלטון המקומי: "(1א) חובת מתן ההקלה כאמור בפסקה (1) לא תחול לעניין יישוב שנקבע לגביו מספר מרבי של יחידות דיור בתכנית מתאר ארצית משולבת לבניה, לפיתוח ולשימור (תמ"א 35), כנוסחה ערב תחילתו של חוק התכנון והבניה, (תיקון מס' 110 – הוראת שעה), התשע"ז–2017".

<גלעד קרן: הכוונה היא שחובת מתן ההקלה לא תחול על ישובים שנקבע להם מספר מרבי של יחידות דיור במה שמכונה לוח 2 בתמ"א 35.

<גלעד קרן: על ישובים שלא נקבע להם מספר מרבי כזה, למשל בלוח 3, תחול החובה כמו בכל שאר המקומות.

רועי פולקמן: זה לגבי הסעיף שעליו דנו בדיון הקודם, סוגית ההתיישבות הכפרית.

רועי פולקמן: ראינו שנוצרו הרבה סיבוכים עם העניין הזה וזו כרגע הצעת הוועדה.

חיים ילין: רק לוח 2, לוח 3 של ישובים קהילתיים אין בעיה.

חיים ילין: אני אומר כי אמרת בניה כפרית.

<אפרת ברנד: אפרת ברנד לשכה משפטית מנהל התכנון.

<אפרת ברנד: כדי לדייק, מגבלה לא קיימת רק בלוח 2 היא קיימת גם לגבי ישובים קהילתיים בתמ"א 35 וגם זה יוחרג.

<אפרת ברנד: אם אפשר לבקש לדייק את הסעיף, שמתן ההקלה לפי סעיף קטן זה לא תחול על ישוב שנקבע לגביו מספר מרבי של יחידות דיור בתכנית מתאר ארצית, במועד הגשת הבקשה.

<אפרת ברנד: כי זה מה שחשוב, אם לוח 2 יש סמכות למועצה הארצית לשנות ואם עוד שנתיים לוח 2 ישתנה באופן שיגביל ישוב נוסף, אז ההוראה הזאת צריכה לחול גם עליו.

<אפרת ברנד: לכן זה צריך להיות ביום בקשת הבקשה ולא להקפיא את זה.

חיים ילין: זה הגיוני.

חיים ילין: את רואה שכשיש דברים הגיוניים, אנחנו אתכם.

יעל כהן-פארן: הנוסח החדש של סעיף (1א) מתחיל בחובת מתן ההקלה, כאמור פסקה (1) לא תחול.

יעל כהן-פארן: זה אומר שהם יכולים לתת את ההקלה?

יעל כהן-פארן: מה זה אומר?

<דובר: גם היום אפשר לגשת ולבקש אישור להקלות כאלה ואחרות.

<תמר נסטל בר-און: רציתי לשמוע אם הבנתי נכון, האם ההתחלה נמחקת?

<תמר נסטל בר-און: חובת מתן ההקלה כאמור בפסקה (1) נמחקת?

<תמר נסטל בר-און: אם אתם רוצים להחריג את אותם ישובים שאתם רוצים להחריג, הניסוח צריך להיות שהתיקון הזה לא חל עליהם ולא החובה לא חלה עליהם.

<יהודה זמרת: צריך לומר הוראת סעיף זה לא תחול.

<גלעד קרן: הנוסח זהה לנוסח שקיים לגבי ישובים שהוחרגו.

רועי פולקמן: נבדוק את הנסחות של העניין.

רועי פולקמן: המהות היא שאותה קבוצה 2 שהיקף הגג של יחידות הדיור נקבע בתמ"א 35 לא תחול עליו ההקלה.

<דובר: תורדי את המילה "חובה" בלבד.

רועי פולקמן: אני סומך את ידי על היועץ המשפטי.

רועי פולקמן: יש כאן גם את היועץ המשפטי של משרד הפנים.

<דובר: יש לזה משמעות גדולה מאוד.

רועי פולקמן: אנחנו מדייקים כרגע את המהות והמהות ברורה.

רועי פולקמן: הערות על עצם המהות?

רועי פולקמן: החרגת קבוצה 2, מה שקראנו לו המגזר הכפרי.

<גלעד קרן: אני עובר לסעיף (1ב) לבקשת יושב-ראש הוועדה.

<גלעד קרן: "(1ב) דירת מגורים שנוספה בשל ההקלה תשמש להשכרה בלבד".

רועי פולקמן: דברנו על השכרה עם הגבלת זמן, אנחנו צריכים להגדיר את הניסוח כי אחרת זה יכול להיות שכירה לדורות.

רועי פולקמן: זה בא להדגיש את התכלית עליה נוצר החוק הזה והיא לייצר דירות, בדגש על דירות קטנות ולהשכרה.

רועי פולקמן: זה גם תמריץ כדי שהדירות שיפוצלו תהיינה קטנות יותר.

רועי פולקמן: זה גם קצת להוריד לחצים על כל מיני סייגים שעלו לגבי ההשפעה על המרקם העירוני.

רועי פולקמן: ברגע שאתה מייצר דירות קבועות שיהפכו לדירות למכירה בשוק הנדל"ן העירוני ודירות למכירה, זה אירוע.

רועי פולקמן: במידה מסוימת אנחנו מתייחסים אל זה כמו אל יחידת דיור.

רועי פולקמן: הדוגמה הקלאסית בשבילה החוק הזה נוצר היא של זוג מבוגר שיש לו בית צמוד קרקע 150 מ"ר-200 מ"ר, אינו צריך את הבית הזה יותר והוא אומר שהוא מייצר יחידה להשכרה ומשכלל את השוק העירוני.

רועי פולקמן: אם הוא רוצה לפצל את הבית ושתהיה עוד יחידה למכירה, הוא יעשה את זה בערוצים המקובלים.

רועי פולקמן: גם היום הוא יכול לעשות את זה אבל זה דורש לגשת למערכות התכנון העירוניות ולהגדיר שהוא בונה יחידה חדשה.

<מירה סלומון: אני רוצה להבהיר שהקבוצה שמדובר ביחידה להשכרה ולא למכירה לא משנה מבחינת השלטון המקומי זאת משום שהרשויות המקומיות נותנות שירותים למי שתושב - - -

רועי פולקמן: הנקודה הברורה.

רועי פולקמן: אני אסביר מדוע אני מקבל את זה כחצי כוח.

רועי פולקמן: אחד הדברים שיקרו ברגע שיהיה ברור שהיחידות האלה להשכרה זה שהחוק הזה הוא לא פרצלציה של יחידות.

רועי פולקמן: יש לי אינטרס שהיחידות תהיינה קטנות יותר כי יש את עניין החניה.

רועי פולקמן: זה לא לקחת את הבית שהוא 200 מ"ר שלי, להפוך אותו לשני בתים של 100, למכור אותם ולעשות קופה מאוד גדולה בפיצול.

רועי פולקמן: זה אירוע אחר במובן התכנוני והעידוד והתמריץ לשוק.

רועי פולקמן: גם מבחינת השלטון המקומי יש הבדל, גם במובן של אם בשני בתים של 100 תהיינה שתי משפחות, של זוגות צעירים, או אם אדם אומר שבתוך הבית של ה- 150 מ"ר שלו, הוא שם יחידה של 60 מ"ר להשכרה לסטודנטים.

רועי פולקמן: זה אירוע אחר במובן העירוני.

רועי פולקמן: ברור שכל תשוב דורש שירות עירוני.

<שלום זינגר: נלך אתך במה שאתה מציע, דירות להשכרה.

<שלום זינגר: מה המשמעות של דירות להשכרה?

<שלום זינגר: זה יהיה שימוש אסור אם זה לא יהיה להשכרה?

רועי פולקמן: אתה צודק, תכף נגדיר את זה.

<כרמית יוליס: רציתי להציע ראשית לגבי הקביעה שיחידת הדיור שנוצרה בעקבות ההקלה תשמש רק לשכירות, כמובן מקובל עלינו.

<כרמית יוליס: אנחנו לא מתנגדים לתוספת שלפיה יחידת הדיור שנוצרת בגלל ההליך שכעת החוק מחוקק לגבי ההקלה תשמש רק לשכירות, אנחנו פשוט חושבים שצריך להוסיף לזה שתי התייחסויות.

<כרמית יוליס: כפי שנאמר, לגבי תקופת השכירות, שכירות יכולה להיות לא מוגבלת בזמן וככל שהיא מאוד מאוד ארוכה אז למעשה זה מסווה של העברת בעלות.

<כרמית יוליס: תקופת שכירות ביחס לכל שוכר, לשוכרים שמתחלפים.

רועי פולקמן: מה ההצעה?

רועי פולקמן: איך הייתם מגדירים את זה?

רועי פולקמן: אין לנו בעיה עם שכירות ארוכת טווח, אתם רק אומרים שזה לא יהיה תרגיל לשכירה לדורות.

רועי פולקמן: אני משכיר את הדירה למאה שנה.

<כרמית יוליס: לדעתי צריך שתקופת השכירות של כל שוכר לא תעלה על עשר שנים.

<גלעד קרן: ואחרי עשר שנים תפני את האדם מהבית ?

<כרמית יוליס: כן, כי צריכה להיות תחלופה.

<יהודה זמרת: בתוספת השישית שדברו על שכירות ארוכת טווח, דברו על עשר שנים.

<כרמית יוליס: התוספת הששית שמזכירה את השכירות ארוכת הטווח גם היא מדברת על עשר שנים.

<כרמית יוליס: זו החלטה שלכם, אבל הדבר החשוב בעינינו הוא לקבע מנגנון שיחייב רישום בפנקסי המקרקעין על כך שהיחידה הזו משמשת אך ורק לשכירות.

<כרמית יוליס: יש דרך חוקית לעשות את זה, באמצעות תקנה 27 לתקנות המקרקעין ניהול ורישום.

רועי פולקמן: זה דורש ציון בחוק הזה?

<כרמית יוליס: לטעמנו חייבים לרשום את זה.

<כרמית יוליס: אלמלא הקביעה הזאת ההערה הזאת לא תירשם במרשם וככל שהיא לא תירשם במרשם אז זה עוד מנגנון פיקוח שאיך שהוא יכול לפקח על זה שזה באמת ישמש לשכירות והוא יורד.

<קריאה: אבל הסמכות קיימת.

<כרמית יוליס: אכיפה ממילא לא קיימת, לכן זה המנגנון היחיד.

<כרמית יוליס: מנגנוני האכיפה לא קיימים בהצעת החוק הזאת.

<כרמית יוליס: אני מזכירה לכולם את התוספת השנייה לחוק התכנון והבנייה שקובעת מנגנון מאוד מורכב, יש מנהל במשרד השיכון, הכול עובר דרכו, הוא עושה רישום וכו'.

<כרמית יוליס: כאן זה ממילא לא חל.

<כרמית יוליס: הדבר היחיד שאנחנו עוד יכולים להלביש על זה כדי שזה באמת ישמש לשכירות זו אותה הערה בפנקסים.

אורי מקלב: באיזה שלב את רוצה שהוא יעשה את זה?

<כרמית יוליס: טרם מתן ההקלה.

רועי פולקמן: קבלת את ההקלה, מקלים עליך לייצר יחידת שכירות.

רועי פולקמן: תרשום את זה.

אורי מקלב: בשלב שאתה מגיש את הבקשה להיתר אז אתה מבקש ?

<יהודה זמרת: אתה מקבל היתר לדירה לשכירות, אתה הולך עם זה לרשם מקרקעין.

רועי פולקמן: זה פשוט.

רועי פולקמן: אתה עושה את זה פעם אחת.

אורי מקלב: אתה מבקש בקשה להיתר, לא משנה אם במסגרת ההקלה או במסגרת אחרת.

אורי מקלב: בסופו של דבר זו בקשה להיתר.

אורי מקלב: אתה יכול להתנות את הבקשה לאישור שלפני כן להביא אישור מהרשם, כאן אני שואל, האם אפשר אז לרשום את זה, שהדירה המדוברת היא דירה לשכירות.

אורי מקלב: יש שלבים לפני השכירות.

אורי מקלב: אם אתה עושה מנגנון אמיתי, אז לפני שלב ההיתר אתה רוצה לראות שהוא רשם בפנקס.

אורי מקלב: אחרת זה פחות טוב, אתה מתנה את זה אם הוא משכיר או לא משכיר.

<דב צור: אני מבקש לומר משהו כללי משום שבישיבה הקודמת נמנע מראש מועצת טבעון להציג את העמדה בצורה מפורטת והייתי מבקש לומר כמה דברים.

<דב צור: אני מתנצל שלא הייתי בדיון הקודם, למיטב הבנתי לא הוצג בפני הוועדה באיזה כמות יחידות דיור צמודות קרקע מדובר?

<דב צור: מישהו יודע את הנתון?

<דב צור: הרי אם מישהו רוצה לייצר כמות של יחידות דיור, הוא צריך להגיד כמה יש בארץ.

<דב צור: 100,000?

<דב צור: 10,000?

<דב צור: 20,000?

<דב צור: כמה נשיג מתוכם?

<דב צור: לא שמעתי נתון כזה.

<דב צור: כתוב פה חוק התכנון והבניה.

<דב צור: נדמה לכם שזו טעות קולמוס שמישהו אמר קודם כל תכנון ואחר-כך בניה?

<דב צור: לא.

<דב צור: אם אתם רוצים לחוקק את החוקים שאתם מחוקקים פה, תשנו גם את שם החוק.

<דב צור: תקראו לו חוק הבניה והתכנון.

<דב צור: קודם נבנה, אחר-כך נתכנן.

<דב צור: העברתם בשנים האחרונות את החוקים האלה, שהם חוקים שמדלגים מעל שלב התכנון.

<דב צור: תמ"א 38 בעיר כמו ראשון לציון, שיש בה 80,000 יחידות דיור, אמורה להוסיף, אם תתבצע במלואה ואנחנו לא יכולים למנוע את זה, בין 10,000 ל-15,000 יחידות דיור.

<דב צור: הן לא מתוכננות, אין להם בתי ספר, אין להם כבישים, אין להם מדרכות, אין לה חניה , אין להם ביוב ואין להם מים.

<דב צור: אי-אפשר לעשות אותם.

<דב צור: אבל זה מה שהטלתם עלינו מלמעלה.

<דב צור: קודם היה משבר רעידת אדמה, אחר-כך אמרתם שיש משבר דיור.

<דב צור: באתם עם הותמ"ל.

<דב צור: יכול מישהו להתערב לי מבחוץ ולהוסיף בלי הגבלה כמות של יחידות דיור, ככל שהקרקע נותנת.

<דב צור: אחר-כך העברתם לאחרונה חוק של פינוי בינוי, שגם הוא יוצר כל מיני אילוצים.

<דב צור: בחוק התכנון והבניה, לפני שהשם שלו משתנה, אתם אומרים, תכין תכנית מתאר כוללנית.

<דב צור: בשביל מה להכין תכנית מתאר כוללנית ולקבל את כל הסמכויות שנגזרות ממנה אם אתם חדשות לבקרים אומרים שראשי ערים לא רוצים דירות.

<דב צור: רבותי, אני הסכמתי ל-35,000 יחידות דיור נוספות בראשון לציון.

<דב צור: מה זה נקרא לא רוצה דירות?

<דב צור: חוץ מהתמ"א, חוץ מהפינוי בינוי שאני הולך לעשות ברמת אליהו.

<דב צור: מה זה נקרא לא רוצים דירות?

<דב צור: אני רוצה אותם באופן מתוכנן.

<דב צור: אתם באים עכשיו ואומרים לנו אז גמרת עכשיו שמונה שנים לתכנן תכנית מתאר, עכשיו היא הולכת לקבל תוקף.

<דב צור: מה זה מעניין אותנו?

<דב צור: אנחנו נגיד לך כמה יחידות דיור נקים לך בכל שכונה.

<דב צור: בטח שיש משבר דיור, בטח שאי-אשפר להתעלם ממנו.

<דב צור: אבל אי-אפשר בשם משבר הדיור להרוס ולפרק את הכול.

<דב צור: הרי חלק מהפינוי בינוי שכולנו היום רצים אחריו וקוראים לו התחדשות עירונית הוא פועל יוצא של לבנות כמו משוגעים מקום המדינה.

<דב צור: כי אנחנו צריכים לייצר מהר שכונות לאנשים שצריכים לחיות.

<דב צור: אנחנו היום הולכים ומפרקים את הכול מחדש, עם כל האילוצים של זה.

<קריאה: בכמה דירות בראשון לציון מדובר?

<דב צור: הייתם צריכים לשאול לפני כן על איזה פוטנציאל אנחנו מדברים במדינה.

<דב צור: אבל אתם צריכים להבין שאם אתם לוקחים שכונה, אין שכונות וילות בראשון לציון, נקרא לזה צמודי קרקע, אז יש שכונה כמו נווה ים, 4,000 יחידות דיור.

<דב צור: אני שואל ברצינות, נגיד שאתם אומרים שתהיה רק דירה לכל יחידת דיור כזאת, 4,000 יחידות דיור נוספות, זה שלושה בתי ספר יסודיים.

<דב צור: זה בית ספר וחצי שש שנתי, על יסודי.

<דב צור: איפה אתה רוצה שאני אבנה את זה?

רועי פולקמן: האמירה הכללית מובנת והיא נאמרת הרבה בדיונים בתחום התכנון והבניה והיא נאמרה גם פה לא פעם בכל מיני כובעים.

רועי פולקמן: גם משרד הפנים מייצג אתכם ומנהל התכנון מייצג אתכם.

<דב צור: אני שומע שהמשרד רק מתווכח על הניסוחים.

<קריאה: משרד הפנים לא מייצג את הרשויות המקומיות.

רועי פולקמן: הטענה הזאת יכולה להיאמר על כל תחום גם בהתחדשות עירונית כי בסוף חלק מהאמירה, גם בפיצול דירות בשכונות מזדקנות כשלאנשים יש בתים גדולים, אנחנו חושבים באופן יצירתי על הרבה דברים, גם על קיצור זמנים, בניה נוספת בתמ"א 38.

רועי פולקמן: גם עיר שאומרת שהיא מסתכלת על ההתחדשות העירונית יכולה להסתכל על תמ"א 38 ככלי להתחדשות עירונית.

רועי פולקמן: לכן אפשר להתווכח על איך עושים את זה יותר נכון בתכנון הכוללני.

רועי פולקמן: אבל בסוף זה עוד כלי להתחדשות עירונית.

רועי פולקמן: יש פה איזון בין הרצון לראות התחדשות עירונית ובסוף, אם יש בית שגר בו זוג מבוגר שהילדים עזבו את הבית, אין שום סיבה שלא תגור במגרש הזה עוד משפחה.

רועי פולקמן: אין סיבה.

<דב צור: יש סיבה.

<דב צור: אני אגיד לך אותה.

רועי פולקמן: אני מכיר את זה היטב מירושלים, מתחום התכנון והבניה.

רועי פולקמן: יש שכונות שלמות שמתרוקנות וגני הילדים מתרוקנים ובתי הספר מתרוקנים.

רועי פולקמן: יש הרבה מקומות שהדבר הזה לא רק שלא מזיק לרשות המקומית אלא מציל אותה.

רועי פולקמן: הרשות יכולה לקבוע ולתעדף, כמו שעשו לא מעט רשויות בארץ.

רועי פולקמן: יש אזורים שעושים בהם פינוי בינוי וזו המתכונת הנכונה.

רועי פולקמן: יש מקומות בהם מאפשרים תמ"א 38 ועושים תכנית עירונית כללית איפה כן ואיפה לא.

רועי פולקמן: ירושלים למשל הגדירה שכונות מסוימות הם היא לא מסכימה שיהיה תמ"א 38 ותהיה התחדשות עירונית ושכונות שהיא כן מסכימה, זה תפקיד מערכת התכנון.

<דב צור: מצוין, אבל אם היית בא ואומר בחוק הזה אתה מייצר לי את הכלי שמאפשר לעשות פיצול דירות איפה שאני רוצה בצורה יותר מהירה, בסדר.

<דב צור: אבל אתה מכריח אותי להיענות.

ישראל אייכלר: הייתה לכם אפשרות לאפשר לכם לאשר פיצול דירות ולא אישרתם.

<דב צור: אז מה?

ישראל אייכלר: זה אומר שאתם לא דואגים לציבור.

<דב צור: אנחנו לא דואגים לציבור?

ישראל אייכלר: מה שאמרת אמר הלורד מוין, שאין מקום למיליון יהודים בפלשתינה.

<דב צור: איזה שטויות אלה.

<דב צור: מה ההשוואה הזאת בכלל.

<דב צור: אתה רוצה להתחרות אתי על ציונות?

<דב צור: אתה מתחרה אתי על ציונות?

ישראל אייכלר: לא על ציונות - - -

<דב צור: הלורד מוין זו ציונות - - -

רועי פולקמן: חבר הכנסת אייכלר.

ישראל אייכלר: - הלורד מוין טען את הטענה שלך, שאין מקום למיליון יהודים בפלשתינה.

<דב צור: אני מבקש ממך שתתנצל על הדברים שאתה אומר.

<דב צור: אתה לא תלמד אותי על ציונות.

רועי פולקמן: חבר הכנסת אייכלר.

ישראל אייכלר: אני לא אלמד אותך - - -

רועי פולקמן: חבר הכנסת אייכלר אני קורא אותך לסדר פעם ראשונה.

ישראל אייכלר: אני יודע דבר אחד, שהלורד מוין אמר שאין מקום למיליון יהודים בפלשתינה, זה מה שאתה אומר.

ישראל אייכלר: יש אלפי ילדים והורים שאין להם דירות ואתם רוצים רק את הרווחה שלכם.

רועי פולקמן: חבר הכנסת אייכלר, זה לא יתנהל ככה.

רועי פולקמן: זה לא יכול להתנהל ככה.

<דודו אריאלי: דוד אריאלי, ראש מועצת טבעון.

<דודו אריאלי: דברת על איזון ואני משער שכיוונת לחוות דעת מהנדס שאמורה לא לאפשר את ההקלה בנסיבות שהמערכת התשתיתית של הרשות לא יכולה לעמוד ואז הבקשה לפיצול תסורב.

<דודו אריאלי: המנגנון הזה בנוסח הקיים הוא מאוד בעייתי ואני אגיד לך מניסיוני, שמונה שנים בראש ועדה מקומית, מה יקרה.

<דודו אריאלי: מה שיקרה זה הר של התנגדויות, של חוות דעת של מהנדסים שלא יאפשרו את הפיצולים וועדות הערר תתפוצצנה.

<דודו אריאלי: להערכתי אני מאמין שוועדת הערר לא תהפוך את החלטת המהנדס כי היא תהיה מאוד מנומקת.

<דודו אריאלי: אני רוצה להציע מנגנון שיפתור את הבעיה.

<דודו אריאלי: המנגנון הזה דומה למה שקרה בתמ"א 38 בעדכון האחרון.

<דודו אריאלי: בעדכון האחרון קיים סעיף 23 שאומר שרשות מקומית תייצר תכנית מפורטת והוראות התכנית המפורטת תגברנה על הוראות החוק.

<דודו אריאלי: זה מאפשר תכנון בנסיבות הללו, יכול כל ראש עיר להגיד יש שכונה אחת בה אני מסוגל לעמוד באלמנט הזה ואני אאפשר שם לפצל ובמקום אחר אני לא אאפשר כי התשתיות לא מאפשרות את זה.

<דודו אריאלי: אם תחילו לתוך אלמנט הפיצול את מה שהוחל לתוך התיקון הטרי של תמ"א 38, אתם מאפשרים לתכנון המקומי להיות הרבה יותר נכון, הגיוני ומצליח בכל ההיבט הבעייתי ביותר, שזה היבט התשתיות.

רועי פולקמן: אנחנו נדבר על עמדת הרשות המקומית, יש כאן הצעה על סוגיה בסעיף 23, אני מסכים שמה שמאוד עובד בהקשר של התמ"א, שזה מייצר ודאות ובהירות.

רועי פולקמן: בן אדם יודע שיש שכונות בהם הוא עובד ואין ועדות ערר.

<דודו אריאלי: אני אישרתי לפני שבועיים תכנית מתאר כוללנית, שבתכנית הזאת יש פיצולי דירות.

<דודו אריאלי: אני הולך להכין תכנית מפורטת לפיצולי דירות.

<דודו אריאלי: איפה אני יכול לעמוד בזה ואיפה אני לא יכול לעמוד בזה.

תמר זנדברג: מה זה נקרא יכול לעמוד?

תמר זנדברג: מדובר פה על צמוד קרקע.

תמר זנדברג: ניקח שכונה כזאת של צמודי קרקע, כמה מהם יפנו ויבקשו וידרשו ויעמדו בכל התנאים ויפצלו את הבית ויעשו ממ"ד בכל אחד?

<דודו אריאלי: כולם.

תמר זנדברג: אז למה הם בנו את הוילה מלכתחילה?

חיים ילין: כי היו להם ארבעה, חמישה ילדים ועכשיו כולם יצאו מהבית.

רועי פולקמן: הרעיון של התכנון מעניין.

רועי פולקמן: נשמע עוד סוגיה ואז נתקדם לפי סדר החוק ונראה אם אנחנו מתקדמים לסיכומים.

תמר זנדברג: אני בעד פיצול דירות גם בבתים משותפים במרחב העירוני.

תמר זנדברג: בכל מקום צריך להיות פיצול דירות.

תמר זנדברג: רצו היוזמים שזה יתחיל מצמודי הקרקע, אני לא מבינה את ההעמדות שלכם על הרגלים האחוריות נגד זה?

<דב צור: את לא שמעת אותם כשהצגנו.

תמר זנדברג: שמעתי הכול.

תמר זנדברג: אני כאן כל הדיונים.

רועי פולקמן: חבר הכנסת סמוטריץ בבקשה, ההסתייגות שלך.

בצלאל סמוטריץ': אני בטוח שחברת הכנסת זנדברג תסכים אתי בעניין.

בצלאל סמוטריץ': מה שרציתי לעשות זה לוודא שהתיקון הזה יחול גם ביהודה ושומרון.

בצלאל סמוטריץ': באותם התנאים ובאותם הסטנדרטים.

תמר זנדברג: אתם חוזרים על זה כל דיון?

יעל כהן-פארן: זו חקיקה ראשית, היא לא יכולה לחול על יהודה ושומרון.

תמר זנדברג: חוק טריטוריאלי לא חל בשטחים הכבושים בגדה המערבית.

תמר זנדברג: די, תוותרו על זה.

תמר זנדברג: כל פעם אתם באים עם זה מחדש.

תמר זנדברג: זה לא חל.

<דודו אריאלי: מילה לסיום, התכנית המפורטת היא בצד חוות דעת המהנדס, שני המנגנונים הללו הם לא אחד על חשבון השני, פותרים את הבעיה.

בצלאל סמוטריץ': החוק הזה הוא חשוב וטוב ויש לו רציונל חושב של גידול ההיצע בתחום הדיור, בוודאי להשכרה.

בצלאל סמוטריץ': המצוקה קיימת גם ביהודה ושומרון כמו בכל מקום אחר.

בצלאל סמוטריץ': האזרחים הם ותם אזרחים והמצוקות הן אותן מצוקות.

בצלאל סמוטריץ': אין סיבה בעולם לגרור אותנו עכשיו לחסדיו של אלוף הפיקוד במשך שלוש, ארבע שנים עד שיואיל בטובו לתקן את הצו.

בצלאל סמוטריץ': הגשתי הסתייגות מסודרת שצריך להוסיף סעיף שהדבר הזה יחול בכל מקום שנתנו הגדרה מתוך חוק מיסוי מקרקעין.

חיים ילין: דרך אגב, זה הפתרון של עמונה.

חיים ילין: תיקח את כל הדירות הלא חוקיות, תפצל במקומות אחרים ופתרת את הבעיה.

בצלאל סמוטריץ': מדובר על דירות חוקיות והפרוצדורה תהיה בדיוק אותה פרוצדורה חוקית.

חיים ילין: לכן אמרתי את זה, זה לא היה בציניות.

בצלאל סמוטריץ': אין סיבה שמה שחל בטבעון לא יחול באריאל.

תמר זנדברג: חוץ מזה שזה לא חל בגבולות מדינת ישראל.

בצלאל סמוטריץ': מה זה רלוונטי?

בצלאל סמוטריץ': זה לא מדיני - - -

תמר זנדברג: דבר קטן.

תמר זנדברג: תחוקק חוקים על מצרים, למה רק על הגדה המערבית?

תמר זנדברג: תחוקק על צרפת, מצרים, ירדן, למה בחרת דווקא את הגדה המערבית?

תמר זנדברג: מה הקשר שלך לשטח הזה.

תמר זנדברג: רק הצבא שלך שולט שם.

בצלאל סמוטריץ': ממש לאחרונה, במסגרת חוק ההסדרים, בפטור מארנונה ל - - - כתבנו בחוק, משרד המשפטים לא אהב וזה בסדר גמור, למרות שהוא לא אהב, הכנסתנו בחוק שזה יחול גם ביהודה ושומרון.

תמר זנדברג: כשלא הייתה מדינה זה לא היה, מאז שהייתה מדינה זה כך.

רועי פולקמן: חברת הכנסת זנדברג, זה לא לעניין.

תמר זנדברג: ותאוות הסיפוח הזאת זה כן לעניין וזה שאני שמה את העובדות על השולחן זה לא לעניין?

בצלאל סמוטריץ': - - משרד המשפטים לא אהב את זה כיוון שזו תפיסה כזו, שלא אוהבים להחיל חוקים בגוף החוק - - -

תמר זנדברג: תפיסה כזאת, אז מה?

יעל כהן-פארן: לא ברור מאיפה היא באה?

רועי פולקמן: היה דיון על זה בזמנו, על החלת חוקי התכנון והבנייה.

בצלאל סמוטריץ': יש היבטים מדיניים, אני לא יכול להחיל את חוקי התכנון והבנייה כי יש היבטים מדיניים בהם הדרג המדיני רוצה לשלוט באישור התכניות.

תמר זנדברג: הוא לא רוצה להחיל את חוקי התכנון והבנייה, הוא רוצה להחיל - - -

רועי פולקמן: היועץ המשפטי יתייחס לזה עכשיו בבקשה.

חיים ילין: היועץ המשפטי של המנהל האזרחי אמר שיש בעיה עם החוק הירדני - - -

רועי פולקמן: הבא שידבר ויפריע לדיון אני אצטרך להוציא אותו.

רועי פולקמן: אני סובלני ורגוע, אבל אי-אפשר לנהל ככה דיון.

רועי פולקמן: אני מבין שזה דיון סוער, אבל זה לא דיון על חוק ההסדרה, נצעק בוועדה הכנסת לא כאן.

<גלעד קרן: יש מספר בעיות בהצעה.

<גלעד קרן: דבר ראשון שיטת המשפט הישראלית נכון להיום מחילה חוקים ביהודה ושומרון דרך צו של אלוף הפיקוד ולא דרך חקיקה ראשית.

<גלעד קרן: מעבר לזה יש הבדל בין חקיקה שחלה על אזרחים ביהודה ושומרון שיש מקרים שאפשר להחיל חקיקה ישראלית על אזרחים ישראליים שגרים ביהודה ושומרון לבין חקיקה שמדברת על האזור.

רועי פולקמן: הטריטוריאלי מול הפרסונלי.

בצלאל סמוטריץ': עשינו עכשיו על טריטוריאלי בפקודת הארנונה.

רועי פולקמן: ארנונה היא פרסונאלית.

בצלאל סמוטריץ': היא טריטוריאלית על מבנים.

בצלאל סמוטריץ': אתה מדבר על סוג של מבנה, מבנה הוא טריטוריאלי.

בצלאל סמוטריץ': משרד המשפטים אמר את אותם טענות כי הוא לא אהב והעברנו את זה.

<גלעד קרן: מעבר לזה, בסוגיה הספציפית של ההקלות של תכנון ובנייה, כמו שהסביר נציג משרד הביטחון בדיון שערכנו באותו נושא, חוק התכנון והבניה לא חל ביהודה ושומרון.

<גלעד קרן: באופן ספציפי בנושא ההקלות, אין כזה מושג של הקלות.

בצלאל סמוטריץ': סליחה, יש.

רועי פולקמן: לפני שבועיים היה כאן דיון עם נציגי רשויות - - -

תמר זנדברג: אני לא מבינה, זה נושא הדיון עכשיו?

רועי פולקמן: זו הסתייגות של חבר הכנסת סמוטריץ.

תמר זנדברג: אין בעיה.

תמר זנדברג: הוא נימק אותה, הכול בסדר.

רועי פולקמן: אז תני לו דקה.

תמר זנדברג: שמענו דקות ארוכות.

רועי פולקמן: חצי מהזמן שהיה לו את הפרעת לו לדבר.

תמר זנדברג: אני דייקתי בעובדות.

רועי פולקמן: היה כאן דיון עם ראשי רשויות רבים מיהודה ושומרון, נאמר אז שיש בעיה להחיל אוטומטית גם את מושג ההקלה, כי זה עלה על עוד חוקים והיו עוד כמה סוגיות שבקשו להחיל חוקים שהוועדה הזאת אישרה.

רועי פולקמן: נאמרו שני דברים: האחד שמושג ההקלה אכן הוא לא מוגדר מכיוון שחוק התכנון והבנייה אינו מוגדר עבור יהודה ושומרון ודבר שני, דובר על הצורך להחיל אותם דרך צו אלוף כרגע.

רועי פולקמן: אז היה דיבור על עיכובים בצו האלוף ועל לוחות הזמנים.

רועי פולקמן: היה דיון גדול על זה.

בצלאל סמוטריץ': הערה קטנה, צריך לזכור שמדובר על משהו מאוד קטן ומאוד ממוקד.

בצלאל סמוטריץ': כדי להכניס את הסעיף הזה לא צריך להחיל עכשיו את כל חוקי התכנון והבנייה.

בצלאל סמוטריץ': זה דבר נקודתי, קטן ואין לו שום השלכות.

רועי פולקמן: אתה משפטן מאוד מפולפל ומנוסה.

רועי פולקמן: יש פה אירוע שהיה עליו דיון ארוך של כמה שעות לפני שבועיים.

רועי פולקמן: אני אבקש מגלעד בשם הוועדה לפנות ליועץ המשפטי לכנסת וגם למשרד המשפטים כדי להבין האם ניתן לעשות את התיקון הזה ומה המשמעויות שלו.

רועי פולקמן: נציג את זה לוועדה.

רועי פולקמן: אם זה אכן תיקון קטן ואפשרי, אני רוצה לשמוע את הנימוקים ולהבין את המשמעויות.

רועי פולקמן: האם את ההקלה הזאת של חוק הפיצול אפשר להחיל.

תמר זנדברג: מה שאתה אומר עכשיו זה על דעת יושב-ראש הסיעה שלך?

תמר זנדברג: זה נושא שיש לו משמעויות רבות.

תמר זנדברג: זה שאתם זורקים את זה עכשיו על המשפטנים זה יפה מאוד, כדי שחבר הכנסת סמוטריץ יוכל להמשיך ולהגיד שכל המשפטנים הם שמאלנים וכולם לא רוצים - - -

בצלאל סמוטריץ': - -

תמר זנדברג: סליחה, עכשיו אני מדברת.

רועי פולקמן: אני מוכן לשמור על זכותך לדבר, אבל תדברי ברשות דיבור ולא בהתפרצויות.

רועי פולקמן: עכשיו ניתנת לך רשות הדיבור ואני מבקש לשמור על רשות הדיבור, בבקשה.

תמר זנדברג: אני אומרת שוב, הניסיון שלכם להסתתר מאחורי המשפטנים על מנת שסמוטריץ יוכל לתקוף את בית המשפט ואת כל המשפטנים שכולם שמאלנים - - -

רועי פולקמן: הוא לא ביקש לתקוף את בית המשפט.

תמר זנדברג: אני לא אומרת שהוא ביקש, אני חוזה פני עתיד, מה הוא יבקש בעתיד אחרי שמי שיחסום את תאוות הסיפוח שלו יהיו המשפטנים.

תמר זנדברג: זה לא נושא משפטי, זה נושא פוליטי ונושא מדיני.

תמר זנדברג: אז בוא בבקשה, לפני שאתה מבטל את זה כנושא קטן, מדינת ישראל, אף ראש ממשלה, אף החלטת ממשלה, אף ממשלה ואף כנסת לא החליטה להחיל את חוקיה ולהחיל את הריבונות שלה על הגדה המערבית.

תמר זנדברג: לא כל שכן על ההתנחלויות הישראליות בגדה המערבית.

תמר זנדברג: זה מסיבה מסוימת, סיבה מדינית, סיבה פוליטית, לא מסיבה משפטית.

תמר זנדברג: המשפט משרת את המדיניות ולא להפך.

תמר זנדברג: לכן, עצה ידידותית לך, שיירשם בפרוטוקול, זה לא דבר קטן, זה לא דבר שולי ולא דבר נקודתי ולא דבר של מה בכך.

תמר זנדברג: זו החלטה פוליטית.

תמר זנדברג: אני מציעה לך - - -

רועי פולקמן: ידוע.

רועי פולקמן: כל מה שאמרת ידוע.

רועי פולקמן: תודה על העצה.

רועי פולקמן: כמו שאנחנו תומכים בחוק ההסדרה במתכונתו, בכפוף להסתייגויות שאמרנו בנושא הרטרואקטיביות.

תמר זנדברג: זה שאתם תומכים בחוק ההסדרה, זה - - -

רועי פולקמן: מה לעשות, עמדת מפלגת כולנו היא לא עמדת מרצ.

תמר זנדברג: אין שום בעיה, לא חשבנו לרגע.

תמר זנדברג: רק להבהיר, זה שאתם תומכים בגניבה רק בגלל שיהודים גונבים מערבים, זה עדין לא מעיד על עמדתכם הפוליטי בנושא החלת חוק על הגדה המערבית.

תמר זנדברג: חוק ההסדרה זה כתם על הפרצוף שלכם.

תמר זנדברג: כתם מאוד רציני לא מסיבה פוליטית, מסיבה של שלטון החוק פרופר.

תמר זנדברג: אתם הולכים לחוקק חוק שמותר לגנוב.

תמר זנדברג: אם אתם רוצים, זה עניין שלכם.

תמר זנדברג: אבל מה עמדתכם הפוליטית לגבי הגדה המערבית, אל תסתתרו מאחורי המשפטנים על מנת להביע את העמדה שלכם.

רועי פולקמן: הנושא הובן תודה על הדיוק.

רועי פולקמן: הייתה עוד סוגיה על התאריך.

בצלאל סמוטריץ': ביקשתם והורדתי את זה.

ישראל אייכלר: מה עם ההסתייגות שלי?

רועי פולקמן: דברנו עליה קודם.

יעל כהן-פארן: לא דברנו עליה, רק אמרת שאתה מבקש שיסירו אותה.

יעל כהן-פארן: כשחבר הכנסת אייכלר נכנס התחלתי לדבר אתו, לא הייתה הסכמה.

ישראל אייכלר: אני רוצה לגעת בנקודה שעוד לא נגענו בה.

רועי פולקמן: אני רק אחזור למה אני מבקש ממכם להסיר אותה.

רועי פולקמן: יושבים פה ראשי רשויות, שמעתם מהם כמה זה מורכב עבורם.

רועי פולקמן: אני מעריך ראש רשות שאומר שהוא לא רק עושה מגורים אלא הוא גם מבקש איכות חיים.

רועי פולקמן: כמי שבא מהמערכת הירושלמית, אתה נוסע לשכונת רוממה ורואה כמה נורא לגור בשכונה שהחריבו אותה.

רועי פולקמן: יש מקום לדון בזה, אבל זה דורש היקף דיונים שלא התנהל כאן ולא התנהל על החוק הזה, איך מגבילים ואיך מגדירים ומה המגבלות.

רועי פולקמן: זה יכול להוסיף לראשון לציון עוד 100,000 תושבים תוך שנה.

רועי פולקמן: בקשתי היא שזה יהיה בנפרד.

ישראל אייכלר: אני מבקש את רשות הדיבור להסביר את העמדה שלי.

ישראל אייכלר: אני מאוד מעריך את העמדה שלך.

ישראל אייכלר: אני רוצה לומר בפתיחה שלא הכרתי את ראש העיר ראשון לציון, לא התכוונתי להגיד לו שהוא אמר ככה, אמרתי שהטענה שלו שאין מקום בערים זו טענה שהלורד מוין טען, שאין מקום בפלשתינה למיליון יהודים.

ישראל אייכלר: כשאריק שרון הביא מיליון עולים מרוסיה, גם היה משבר והצליחו לקלוט אותם ולהכיל אותם למרות שזה היה נראה בלתי אפשרי.

ישראל אייכלר: עכשיו יש מצב של מאות אלפי אנשים שאין להם דירות וצריך לפרוץ גדרות לכן יזמתי את חוק הפיצול של הדירות עוד לפני אלי כהן, בעיקר על בניה רוויה ולא אכפת לי שגם אנשי צמודי הקרקע ירוויחו מזה.

ישראל אייכלר: אבל הוציאו את הבניה הרוויה.

ישראל אייכלר: יש פה אפליה בזכויות האזרח, בין אדם שגר בבניה רוויה ויש לו אותה דירה ואותם תנאים כמו למישהו בבניה צמוד קרקע, הוא לא יוכל לפצל והשני כן יכול לפצל.

ישראל אייכלר: יש פה פגיעה בשוויון לפני החוק.

ישראל אייכלר: אם מדברים על השוויוניות שזה חלק מחוקי היסוד, בגלל שלאדם יש דירה בבניה רוויה הוא מנוע מלפצל דירה?

ישראל אייכלר: זה שהעירייה חייבת להעמיד בתי ספר ודברים כאלה, בוודאי שהיא צריכה, זה שצריך לזה תכנון, בוודאי שצריך תכנון.

ישראל אייכלר: אבל זה לא יכול למנוע את זכותי כאזרח לקבל את אותם זכויות של מי שגר בצמוד קרקע.

ישראל אייכלר: למה הוא יכול לקבל פריבילגיה ואדם שגר בבניה רוויה, לא יכול לקבל.

ישראל אייכלר: זו אפליה מאוד בוטה של זכויות האזרח הבסיסיות ביותר של שוויון.

ישראל אייכלר: אני לא אומר שצריך לתת צ'ק פתוח לכל הבניה הרוויה.

ישראל אייכלר: צריך להתנות תנאים שיאפשרו.

ישראל אייכלר: הבאת דוגמה מרוממה, לא לכל שכונה זה מתאים, לא לכל בניין זה מתאים.

ישראל אייכלר: אבל אסור להדיר את תושבי הבניה הרוויה מהחוק לפיצול דירות.

ישראל אייכלר: אני מעדיף שהחוק לא יחוקק עכשיו, אני אבקש לדחות אותו, עד שנמצא את השעות והימים שאתה צריך כדי להגדיר שכונות או בניינים שגם בניה רוויה יוכלו לפצל.

ישראל אייכלר: לא ייתכן מצב שבניה רוויה תודר מהתכנית.

רועי פולקמן: תודה על הדברים.

רועי פולקמן: יש פה שתי חלופות, האחת זה לפתוח את כל הדיון בחוק מאפס, כי לגבי הנושא של בניה רוויה כל החוק הזה לא מתאים וצריך לדון בו מחדש.

רועי פולקמן: או ללכת על מתכונת שאומרת שזה חוק מסוים ואם רוצים לדון על בניה רוויה צריך לדון בנפרד, להביא חוק נפרד ולנהל עליו דיון מסודר.

רועי פולקמן: בוודאי שהחוק במתכונתו הנוכחית, שאנחנו משתדלים להתכנס להתאמות סופיות בו ולסיים אותו, לא יכול להתאים לדיון על בניה רוויה.

רועי פולקמן: בתוך הקואליציה אנחנו בוודאי לא חובבי הסתייגויות והפלה של הסתייגויות, אני רק אומר לך שבנוסח הזה אי-אפשר לעשות את זה.

רועי פולקמן: זה יכול לדרוש עוד חודשים ארוכים מאוד של התדיינויות אם רוצים לקיים.

ישראל אייכלר: אם היית מסכים לצמודי קרקע בתוך בניינים רוויים רק על קומת הקרקע גם הייתי יכול להתפשר.

ישראל אייכלר: יש הסתייגות נוספת, מפלים לרעה אנשים שגרים בבניינים שנבנו אחרי 2011.

<גלעד קרן: תכניות שאושרו אחרי 2011.

ישראל אייכלר: אן שום סיבה להפלות אנשים.

רועי פולקמן: הבנתי את ההסתייגות.

רועי פולקמן: זה הגיע ממנהל התכנון ומשרד המשפטים.

רועי פולקמן: אתם רוצים להסביר למה זה חל רק על בניינים שהתכניות שלהם אושרו לפני 2011?

<אפרת ברנד: ההנחה היא שהחל מ-2011 היה את התיקון שדרש קביעת דירות קטנות בתכניות מסוימות וגם תכניות חדשות שכבר אושרו, שמוסדות התכנון נתנו את הדעת על מצוקת יחידות הדיור, ככל שקבעו בתכנית שמדובר בסטייה ניכרת ואי-אפשר להוסיף יחידות דיור, אנחנו לא מבקשים להסיג על הקביעה הזאת, אלא רק לגבי תכניות ישנות יותר.

רועי פולקמן: אבל מדובר רק על צמודי קרקע - - -

<יהודה זמרת: כשלוקחים תכנית ישנה ואומרים, להשאיר אותה, משפחות יזקנו וכל האמירות שנאמרו פה, הן נכונות לא לתכניות החדשות שנבנו בחמש השנים האחרונות.

<יהודה זמרת: אלה שכונות ותיקות.

<יהודה זמרת: אמרנו שבכל אופן לא ניקח את זה לבניינים שנבנו לפני עשר שנים ויותר, אמרנו שחמש שנים - - -

ישראל אייכלר: דווקא בשנים האחרונות בונים דירות גדולות ולפני 20 שנה נבנו הרבה דירות של שלושה חדרים.

<יהודה זמרת: צמודי קרקע בשנים האחרונות הלכו וקטנו.

<יהודה זמרת: בעבר היה חצי דונם במגזר העירוני, בשנים האחרונות, על-פי החלטת מנהל מקרקעי ישראל, זה 250 מ"ר.

תמר זנדברג: החוק הזה הוא הוראת שעה.

תמר זנדברג: נראה שזה עובד על הדירות הישנות ומקסימום נתקן, זה לא מהותי.

<כרמית יוליס: הדבר שהכי עורר קושי משפטי מבחינתנו זו האמירה שגם אם תכנית ספציפית, קונקרטית, עם הוראות מפורטות קבעה שתוספת יחידות דיור במגרז מהווה סטייה ניכרת, עדין החוק הזה יתגבר עליה.

<כרמית יוליס: זה היה קושי מאוד משמעותי שרצינו להתמודד אתו.

<כרמית יוליס: בחקיקה אחרת, שדברה על מתן הקלה, התייחסו לסיטואציה הספציפית הזאת ואז הגיעה מי שהייתה בשעתו מנהלת מנהל התכנון ואמרה שבשלב מסוים, לאור משבר הדיור, הייתה הבנה בוועדות המחוזיות שמאוד משתדלים לא לחוקק יותר הוראות כאלה בתכניות, כדי שניתן יהיה לאפשר את הגמישות הזאת שבין היתר מאפשרת תוספת של יחידות דיור.

<כרמית יוליס: קו פרשת המים שנקבעה לגבי הדבר הזה היה 2011.

<כרמית יוליס: לכן אנחנו אומרים, ככל שהתכנית יותר ישנה, יותר ארכאית וקבעה אולי בנדיבות רבה מידי הוראות שאומרות שכל תוספת של יחידת דיור מהווה סטייה ניכרת, החוק הזה יבוא ויתגבר עליה.

רועי פולקמן: יש בזה היגיון, אבל זה לא נורא מהותי העניין הזה.

ישראל אייכלר: בגלל משבר הדיור צריך להוסיף גם אתה דירות החדשות.

רועי פולקמן: הם אומרים כך זה מידתי.

רועי פולקמן: אני חשוב שאין פה דרמה במובן הזה.

רועי פולקמן: אני רוצה שננסה להתקדם גם בסוגיית חוות הדעת, שזו הסוגיה הרגישה וגם בסוגיית החניה.

<אבנר עורקבי: אני קורא את החוק הנפלא הזה, לא שיש לי התנגדות אבל אני מחפש את ההתייחסות בפיצול דירות להשכרה, לנגישות לנכים.

<אבנר עורקבי: שכחתם אותנו.

רועי פולקמן: מה היית מצפה לראות בחוק?

<אבנר עורקבי: שדירה מפוצלת צריכה להיות נגישה גם לאנשים בעלי מוגבלות.

רועי פולקמן: אתה יודע שחוק הנגישות לא חל על קניין פרטי.

רועי פולקמן: אתה לא יכול לחייב אדם עם בית פרטי להנגיש אותו.

<אבנר עורקבי: ברור, אבל אם אתה מפצל, לפחות תעשה את הנגישות.

רועי פולקמן: שוב, אתה יודע שעל קניין פרטי של אדם אי-אפשר להחיל את זה.

רועי פולקמן: אנחנו מנסים לפתור את משבר הדיור לא עם עוד שלייקסים במבני ציבור.

רועי פולקמן: אבל אתה לא יכול לחייב אדם פרטי לנגישות.

<אבנר עורקבי: נראה לך מצב שנכה היום לא יכול לשכור דירה?

רועי פולקמן: יש דירות שהוא יכול ויש דירות שלא.

<אבנר עורקבי: אז למה יש דירות שלא?

רועי פולקמן: אתה לא יכול לחייב בקניין פרטי חובת נגישות.

<אבנר עורקבי: שיהיה אחוז מסוים של דירות שתהיינה נגישות.

רועי פולקמן: זה דיון בבניה ציבורית.

<אבנר עורקבי: גם במגזר הפרטי.

רועי פולקמן: תודה על דבריך.

רועי פולקמן: נתקדם לנושא חוות הדעת.

רועי פולקמן: לפני כן אומר משהו עקרוני שובר עליה קודם ולשמוע מה אומרים ראשי הערים והשלטון המקומי.

רועי פולקמן: הסוגיה המרכזית שהטרידה אתכם הייתה חניה.

רועי פולקמן: הגענו לשתי הקלות בעניין החניה ואולי יש לנו גם פתרון.

רועי פולקמן: הערה אחת הייתה שאנחנו מסייגים את עניים הפטור רק לדירות שגודלן עד 60 מ"ר.

רועי פולקמן: מעל 60 מ"ר תקף תקן החניה.

רועי פולקמן: זה לא היה בנוסחים עד עכשיו.

רועי פולקמן: פסקה (4) בחוק שלפניכם.

רועי פולקמן: דבר שני שאנחנו מעלים כאן, מה שאנחנו רוצים לטפל בו בסוגיית הפטור והוא מהותי כי אחרת החוק הזה חסר תועלת לחלוטין זו הסוגיה שתקן החניה מחייב חניות במגרש.

רועי פולקמן: בבניין שכבר קיים ואתה מפצל אותו, הסיכוי לייצר חניה במגרש שואף לאפס.

רועי פולקמן: אז, ברגע שחייבת שתי חניות נוספות במגרש, גמרת את הפיצול.

רועי פולקמן: אנחנו אומרים שהפטור לא מתייחס לזה שאנחנו לא מחייבים אותך לעשות חניות במגרש, כי אם זה קרה, אין פיצול.

רועי פולקמן: איפה כן יש?

רועי פולקמן: מופיע בפרק של חוות הדעת, שיכולה בתוך חוות הדעת הכללית שהרשות אומרת, גם להתייחס לחניות בשכונה וברוחב.

רועי פולקמן: אז, כשהרשות המקומית באה לוועדה המקומית ואומרת שהיא לא יכולה בשכונה איקס כי יש מצוקת חניה והיא מנמקת את זה, את חוות דעת היא חוות דעת והיא תביא את זה לוועדה המקומית ותהיה לזה משמעות.

רועי פולקמן: אבל כשבחובה המדויקת לפטור אנחנו אומרים שהפטור שאנחנו רוצים אותו כאן, שלדירה עד 60 מ"ר לא יחויב בתקן חניה במגרש בפיצול.

רועי פולקמן: כי ברור לכם שאם זה יקרה, אין פיצול.

רועי פולקמן: כי אי-אפשר לייצר בדירה מפוצלת עוד שתי חניות במגרש.

<דב צור: זו תופעה מקובלת בבתים צמודי קרקע שחניות שמותקנות בתוך הבית, אנחנו משתמשים בחניות ברחוב.

רועי פולקמן: אבל עדיין אתה חייב, בבית שלך יש שתי חניות במגרש.

<דב צור: נכון, ואני לא חונה בהם.

רועי פולקמן: אם מחר יהיה פיצול?

רועי פולקמן: לא תוכל לייצר שם עוד שתי חניות.

<דב צור: מה אנחנו עושים במקרים כאלה שכבר היו ובאו לבקש תוספת יחידות דיור בשטחים צמודי קרקע ויש בעיה עם החניה, אנחנו מבקשים כופר חניה ואז האחריות שלי - - -

רועי פולקמן: הכנסתנו כופר חניה.

<גלעד קרן: לא בנוסח הנוכחי.

<גלעד קרן: בקשתם להוריד את זה.

<כרמית יוליס: כי אתה לא רוצה להכביד.

<כרמית יוליס: כופר חניה זה כסף.

רועי פולקמן: הכופר היה כאלטרנטיבה.

רועי פולקמן: אנחנו רוצים למנוע חסם בלתי עביר שידרוש מהיחידה המפוצלת חניות במגרש.

רועי פולקמן: זה אירוע בלתי עביר.

רועי פולקמן: ברגע שהוא יקרה, אפשר לזרוק את כל החוק הזה.

רועי פולקמן: על המרכיב השני דיברנו, מכיוון שממילא מופיע בחוות הדעת שאתם יכולים.

<יהודה זמרת: אני אבהיר, הסיכום אומר כך, לוועדה יש שיקול דעת אם יש מספיק תשתיות וכדומה, נדבר על חוות הדעת בנפרד.

<יהודה זמרת: תהיה חוות דעת אם אין חניה ברחוב כי הרחוב מפוצץ.

<יהודה זמרת: כל מה שאומרים, לא יהיה מצב שיגידו לבן אדם שהם מתנים שיעשה את החניה דווקא בתוך הבית.

רועי פולקמן: התקדמנו בעניין הזה.

רועי פולקמן: גרתי פעם בלול באחד המושבים ואת הרכב יכולנו להחנות בסלון.

<מירה סלומון: אני רק רוצה לוודא שהבנתי נכון אחרי שעורך דין זמרת הסביר, אנחנו אומרים שיש אפשרות לייצר כופר חניה ואנחנו אומרים שהמהנדס בחוות הדעת, שעוד רגע נעיר את הערותינו ביחס לסעיף הזה, כשהוא מסתכל על שטחי חניה - - -

רועי פולקמן: זה הנוסח שרשום.

<גלעד קרן: זה לא משתנה.

<מירה סלומון: הנוסח של כופר חניה לא כרגע - - - לכן אני רוצה לדבר על המשמעות.

<יהודה זמרת: אלה כבר אזורים בנויים, אין יכולת לייצר חניונים.

<מירה סלומון: להבהיר את הנקודה הזאת, לא מצופה מאתנו עכשיו, בעניין של כופר חניה, שנייצר מקומות חניה חדשים כדי שנוכל לעשות כופר.

רועי פולקמן: נעשה סדר.

רועי פולקמן: לגבי סעיף המגרש, זה הנוסח: הייתה בקשת הקלה לפי סעיף קטן זה לתוספת דירת מגורים ששטחה אינו עולה על 60 מ"ר, לא יותנה מתן ההקלה בהקמת מקומות חניה נוספים במספר הנדרש לפי דין בתחום המגרש נושא ההקלה, כולם או חלקם אם לא ניתן להתקינם בתחום הנכס.

רועי פולקמן: הקטנו את דיון ההקלה.

רועי פולקמן: ההקלה מצומצמת לתחום המגרש.

רועי פולקמן: זאת הנקודה המהותית בה באנו לקראת השלטון המקומי כי הבנו שזה מהלך בלתי עביר.

רועי פולקמן: לגבי חניה רוחבית, בעיני סיפור הכופר הוא ראוי בחניה רוחבית.

רועי פולקמן: הוא אפשרי אבל הוא יהיה חלק מחוות הדעת והוא יהיה יצירת מקומות חניה.

רועי פולקמן: כופר הוא לא סתם כופר כדי להקשות, אלא אם הכופר מייצר חניון בקצה הרחוב.

<אפרת ברנד: - -

רועי פולקמן: ברור, זה לפי תקנות החניה.

<אפרת ברנד: אם זאת הכוונה, צריך אולי לדייק את הסעיף על חוות הדעת.

תמר זנדברג: לדעתי גם משיקולי מדיניות, החניה זה לא רק שאלה טכנית.

תמר זנדברג: השאלה האם אנחנו רוצים לעודד הוספת עוד ועוד חניות לרכבים פרטיים?

תמר זנדברג: השאלה אם אפשר למחוק את הרישא: "אם לא ניתן להתקינם בתחום הנכס", כלומר להשאיר את זה שלא יותנה מתן הקלה במקומות חניה נוספים.

רועי פולקמן: רצינו לבוא לקראת השלטון המקומי.

רועי פולקמן: העניין בצמוד קרקע הוא שתקנות החניה דורשות בשטח המגרש.

רועי פולקמן: בבניין קיים זה אירוע בעייתי עד בלתי אפשרי.

רועי פולקמן: לכן אנחנו כן מאפשרים לרשות המקומית להגיד בחוות הדעת שבשכונה הספציפית הזאת יש איקס צמודי קרקע ויש פקק בלתי אפשרי, פה אני אדרוש עוד חניה ברחוב.

תמר זנדברג: עוד חניה תייצר עוד פקק.

תמר זנדברג: מה שהיא צריכה לדרוש זה קו אוטובוס.

תמר זנדברג: ככל שתתנו יותר חניות זה ייצר יותר פקקים.

תמר זנדברג: זה הפוך.

תמר זנדברג: זה לא שיש פקק ואם ניתן עוד חניה זה יפתור את הפקק.

תמר זנדברג: ההפך.

<דב צור: ברור רק שזה לא אנחנו, זה אתם.

תמר זנדברג: אני שואלת האם אפשר להשאיר את הסעיף "לא יותנה מתן הקלה בהקמת מקומות חניה נוספים במגרש הנדרש לפי דין בתחום המגרש נושא ההקלה כולם או חלקם".

תמר זנדברג: נקודה.

תמר זנדברג: בעצם אתה מייצר שהתנאי הוא שלא ניתן.

תמר זנדברג: אם כן ניתן להקים, אבל עדיין אנחנו לא רוצים.

רועי פולקמן: מה אתם אומרים על זה?

<שלום זינגר: ממש לא.

<שלום זינגר: את לא מטפלת בחקיקה בתקני חניה.

<שלום זינגר: תלכי למנהל התכנון תגידי להם שישפרו את תקני החניה, יש על מה לדבר.

תמר זנדברג: חקיקה גוברת על תקן.

<שלום זינגר: את לא עוסקת בזה כי לתקן יש רציונל.

<שלום זינגר: בחקיקה את יכולה להגיד שלא צריך בכלל חניות בכל הארץ.

תמר זנדברג: חוק גובר על תקן.

תמר זנדברג: פה אתה מוסיף יחידות דירות ואתה לא מוסיף מכוניות.

<שלום זינגר: אני אסביר לך, יש תקן חניה ותקן חניה נועד כי אנשים נוהגים לכן יש חניה.

תמר זנדברג: תקן חניה גם מייצר אנשים שנוהגים.

<כרמית יוליס: מה משמעות הסיפא?

תמר זנדברג: שרק אם לא ניתן בתחומי המגרש, רק אז לא יותנה.

תמר זנדברג: אני אומרת, גם אם לא רק לא ניתן בתחומי המגרש, אלא משיקולי מדיניות.

רועי פולקמן: אם זו הכוונה שלך, האמירה היא שמבטלים לחלוטים את הדרישה בתחומי המגרש.

תמר זנדברג: שלא יותנה.

<שלום זינגר: לא, היא רוצה - - -

רועי פולקמן: בתחומי המגרש, לדירה המפוצלת, אנחנו מבטלים לחלוטין.

תמר זנדברג: שזה לא יהיה תנאי.

רועי פולקמן: זה ברור, זו הכוונה.

תמר זנדברג: שתהיה אפשרות.

רועי פולקמן: ה"טרייד אוף" שאנחנו עושים אתכם הוא כזה, אנחנו אומרים שהדירה המפוצלת היא פטורה מחניה בשטח המגרש.

תמר זנדברג: מחובת החניה בשטח המגרש.

רועי פולקמן: מחובת החניה בשטח המגרש.

רועי פולקמן: עכשיו, הרשות המקומית יכולה לדבר על החניות ברחוב.

רועי פולקמן: זו הכוונה.

רועי פולקמן: אם זה מקובל זה הנוסח.

<דב צור: תמר רוצה תחבורה ציבורית, זה מה שהיא רוצה.

רועי פולקמן: זה לא קשור.

תמר זנדברג: אל תגיד לי מה אני רוצה.

<דב צור: זה מה שאת אמרת.

<דב צור: לא מה שאני אמרתי.

תמר זנדברג: אדוני, אל תכניס לי מילים לפה ואל תגיד לי מה אני רוצה ולא רוצה.

תמר זנדברג: אני אכן מאוד רוצה שתהיה תחבורה ציבורית במדינת ישראל.

תמר זנדברג: אני כרגע מדברת על נושא מאוד נקודתי, שאם יש לך התנגדות אליו תנמק אותה בבקשה ואל תנמק בזה שאני תומכת בתחבורה ציבורית, כי זה נכון, אבל זה לא הנימוק לזה.

תמר זנדברג: תנמק מדוע יש להתנות את הפטור להוספת מקום חניה לדירה המפוצלת, רק בזה שאין מקום פיזי בתחומי המגרש.

תמר זנדברג: למה אי-אפשר לתת שיקול דעת?

<דב צור: אם יש מקום פיזי בתחום המגרש, למה לא לאפשר בתחום המגרש?

<דב צור: זו תמיד העדיפות.

תמר זנדברג: עדיפות של מי?

תמר זנדברג: זה שיקול מידניות שאני רוצה להשאיר אותו בחוק לשיקול מדיניות.

<דב צור: זה שיקול תכנוני.

<דב צור: למה התקן קובע חניה בתחום המגרש?

<דב צור: כי אם אתה חונה ברחוב אני מעמיס - - -

תמר זנדברג: אתה רק מחצין את הפקקים שלך החוצה.

תמר זנדברג: את העלויות את מחצין, לא את התועלות.

<דב צור: אין קשר.

תמר זנדברג: יש קשר.

רועי פולקמן: תפרידי בין התמריץ השלילי לאחזקת מכונית, שזה מה שאת חותרת אליו.

רועי פולקמן: את אומרת שאת רוצה שלאנשים יהיה תמריץ שלילי למכונית.

תמר זנדברג: לא, אני רוצה לתת שיקול דעת למדיניות ולא רק לטכני.

רועי פולקמן: את כמובן צודקת בזה, אבל הטיעון כאן הוא לא על הדיון האם אני מתמרץ או לא מתמרץ את הפרט להחזיק מכונית.

רועי פולקמן: הדיון אומר, בהנחה שלאותו פרט יש מכונית, האם אני רוצה שהוא יחנה ברחוב והאם הרחוב יכול לשאת את זה, או שאני רוצה לחייב אותו, אם יש לו אפשרות, שתהיה לו חניה במגרש ואז התושבים מסביב ירוויחו מזה.

רועי פולקמן: זאת השאלה.

תמר זנדברג: אני אומרת, בין היתר משיקול מדיניות שאתה רוצה, כי יכול להיות שלאותה משפחה שתשכור את הדירה המפוצלת הזאת, או שאין להם רכב בכלל או שיש להם רכב אחד ולא שניים, או שיש להם שניים.

תמר זנדברג: אלה שלוש אופציות שונות.

תמר זנדברג: אם אנחנו כמדיניות רוצים לתמרץ או את ה"בכלל לא" או את ה"אחד" על חשבון "שניים", אז הפטור הזה יכול שיינתן לא רק אם אין מקום, אלא גם אם החלטנו לעשות את זה.

<גלעד קרן: ההצעה שלך אומרת שהפטור יינתן בכל מקרה, שלא יהיה שיקול דעת.

תמר זנדברג: לא, אני אומרת על דרך השלילה, שזה לא יותנה, זה לא שאסור לשים מקום חניה, אסור להתנות את זה.

תמר זנדברג: ועדה מקומית יכולה להמליץ, יכולה שיבוא עם חניה והיא תאשר לו, אבל היא לא תתנה את יחידת הדיור הנוספת בחניה.

רועי פולקמן: נראה לי שזה רוח הסעיף.

<גלעד קרן: כרגע רוח הסעיף אומרת שהוועדה המקומית אסור לה להתנות רק אם יש בעיה פיזית ואין אפשרות להחנות מחוץ למגרש.

<גלעד קרן: חברת הכנסת זנדברג אומרת שיהיה אסור להתנות בכל מקרה פיצול דירה בחניה.

<יהודה זמרת: הנוסח הזה בא בעקבות תיקון קודם שהוועדה עשתה בעקבות הערה של חבר הכנסת ביטן.

<יהודה זמרת: זה היה הנוסח כבר אז, אם אפשר פיזית להכניס את זה, נכניס את זה.

רועי פולקמן: חברת הכנסת זנדברג אומרת שהיא לא מחייבת.

רועי פולקמן: אם אפשר ואדם ירצה שהחניה שלו תהיה בשטח המגרש, בסדר.

רועי פולקמן: אתה לא אוסר עליו בפטור.

<שלום זינגר: אתה מאשר לו להחצין את העלויות שלו החוצה.

תמר זנדברג: איזה עלויות?

<שלום זינגר: כשאתה לא מחייב אותו במגרש - - -

תמר זנדברג: ומה אם העלות המוחצנת של הפקקים?

<שלום זינגר: היא לא תלויה בזה - - -

תמר זנדברג: למה?

רועי פולקמן: אני מבקש, אני רוצה שנתקדם ונגיע לסעיף ההסתייגויות שחשוב לראשי הרשויות.

<שלום זינגר: משפט אחד ברשותך, כשאתה בונה, אתה לא יודע מי יהיה השוכרים שלך.

<שלום זינגר: לכן אם היית יודע שזה יהיה השוכר לתמיד - - -

רועי פולקמן: אני אגיד במה אני מסכים עם חברת הכנסת זנדברג שמעלה כאן חשש.

רועי פולקמן: אם הוועדה יכולה להגיד שנטען שאתה כן יכול ואני אטיל עליך קושי, הרי אמרנו שהסיפור של חניה בשטח המגרש יכול להיות חסם.

רועי פולקמן: תבוא הוועדה ותגיד אתה כן יכול.

רועי פולקמן: יגיד אותו שוכר, אבל אלה כמה מטרים שבניתי על גינה.

רועי פולקמן: יחייבו אותו, כי מי יקבע אם הוא יוכל או לא? הוועדה.

רועי פולקמן: כאן הטענה שלפחות ב"טרייד אוף" שאנחנו מנסים להגיע אליו אתכם, שאומר, בשטח המגרש אנחנו לא מתנים לך כלום.

רועי פולקמן: אנחנו לא נקבע אם אתה יכול או לא יכול.

רועי פולקמן: זו החלטה שלך אם אתה רוצה גינה מרוצפת, דשא סינטטי, או שהמכונית שלך חנה על הדשא.

רועי פולקמן: על דירה עד 60 מ"ר בשטח המגרש לא יחול תקן חניה.

רועי פולקמן: זו הטענה.

רועי פולקמן: ה"טרייד אוף" אומר שבתמורה לזה אנחנו אומרים שמכיוון שברור לנו שאם יהיה רכב וככל הנראה יהיה רכב, אם הוא ירצה לחנות בשטח המגרש זו זכותו, אבל אנחנו אומרים שאפשר לכפות את עליו את זה, כי בסוף הוועדה תגיד שאפשר והוא יגיד, פיצלנו דירה, יש חצר לבעל הבית, לי יש חצר, אני לא צריך חניה.

רועי פולקמן: אתם תחייבו אותו לעשות תקן כי תגידו שאפשר.

רועי פולקמן: לכן הטענה ואני מודה לחברת הכנסת זנדברג שחידדה את זה ה"טרייד אוף" אמר, בשטח המגרש אנחנו פוטרים אותך.

רועי פולקמן: אם אתה רוצה, זו זכותך, אבל אנחנו לא יכולים לחייב אותך שים חניות בשטח המגרש.

רועי פולקמן: ברחוב, תכף נדבר על סעיף ההסתייגויות, אנחנו נותנים מעמד לוועדה המקומית ולרשות המקומית להגיד האם בשכונה הספציפית הזאת האירוע הזה הוא דרמה וצריך להגביל את הפיצולים.

<שלום זינגר: למה אדם רגיל שבר לבנות אתה מחייב אותו בשטח המגרש, הסיבה היא ברורה, בדיוק כמו שמחייבים את האדם לשים את המטבח שלו במגרש.

תמר זנדברג: אבל זה שיקול מדיניות.

<שלום זינגר: כמו שמחייבים את האדם לשים את המטבח בתחום המגרש שלו.

<שלום זינגר: זה ההיגיון של חניה בתחום המגרש.

<חדוה פיניש: חדווה פיניש מעיריית תל-אביב.

<חדוה פיניש: אנחנו לא מדברים על הרמה העקרונית שדב דיבר עליה, הדיון מחויב בעיקר לרשויות שיש להם תכניות מתאר כוללניות וקבעו את כל מה שהם קבעו.

<חדוה פיניש: אבל חייב להיות שיקול דעת לגבי כל התשתיות האם לפצל באזור הזה או לא.

<חדוה פיניש: הסיפור של החניה הוא חלק מזה.

<חדוה פיניש: לכן להגיד שזה לא משהו שמאפשר לרשות - - -

רועי פולקמן: אני אעדכן רגע את חבר הכנסת ביטן, הסיכום שאליו אנחנו שואפים להגיע, דירות עד 60 מ"ר לא ידרשו מהם חניה בשטח המגרש.

דוד ביטן: זה מה שסיכמנו.

רועי פולקמן: החסם הוא לדרוש חניה בשטח המגרש, זו מגבלה וגם אנשי השלטון המקומי קבלו אותה.

רועי פולקמן: אנחנו נפטור אותם מחניות בשטח המגרש.

רועי פולקמן: לכן אין משמעות לתקן חניה כי אתה לא יכול להגיד לבן אדם אני רוצה ממך תקן חניה ברחוב, הוא לא אחראי על זה.

רועי פולקמן: למעשה הוא פטור.

דוד ביטן: פטור רק אם לא ניתן.

רועי פולקמן: את זה נתקן.

דוד ביטן: אז למה ניסחתם בניגוד למה שאמרנו?

דוד ביטן: אם לא הייתי בא? סיכמנו משהו, לא.

רועי פולקמן: זה רוח הדברים.

רועי פולקמן: פטור מחניה בשטח המגרש.

רועי פולקמן: תכף נדבר על סעיף חוות הדעת.

דוד ביטן: תלוי כמה חניות.

דוד ביטן: למשל בראשון, נכס צמוד קרקע זה שתי חניות לדירה, לא לפי גודל אפילו, לכל דירה.

דוד ביטן: זה בעייתי.

דוד ביטן: אסור לדרוש שתי חניות.

רועי פולקמן: לא לדרוש.

רועי פולקמן: פטור.

רועי פולקמן: הסעיף הזה אומר, בגלל שאתה אחראי רק על שטח המגרש ואנחנו פוטרים אותך, אז למעשה אתה פטור עד 60 מ"ר.

דוד ביטן: השאלה כמה חניות ידרשו ממנו?

רועי פולקמן: לא ידרשו, כי אתה לא אחראי ברחוב.

רועי פולקמן: יכולים לדרוש ממך כופר אחד.

דוד ביטן: יש הבדל בין כופר אחד לשניים.

רועי פולקמן: תכף נדבר על הכופר.

דוד ביטן: צריך על דירה אחת, עד 60 מ"ר.

רועי פולקמן: מאה אחוז.

רועי פולקמן: כופר על אחד.

רועי פולקמן: אנחנו מתקנים בהתאם למה שאמרה חברת הכנסת זנדברג, המגרש למעשה פטור, לא "אם ניתן".

רועי פולקמן: פטור בשטח המגרש.

רועי פולקמן: מעבר לזה נדבר תכף על החלק של החניה בסעיף ההסתייגויות.

דוד ביטן: האם ידרשו כופר חניה, מי שבונה לא רוצה לשלם את הכופר ולעשות בתחום המגרש, שיעשה, אין בעיה.

דוד ביטן: אבל אין דרישה של הוועדה לעשות בתחום המגרש.

דוד ביטן: זה לא חובה.

<אפרת ברנד: אני רוצה לחזור לרעיון כפי שהוסבר על-ידי חבר הכנסת ביטן ועל-ידי הוועדה מה הרציונל בחקיקה לכל הסעיף.

<אפרת ברנד: האמירה שנאמרה פה היא שאנחנו לא רוצים שנושא החניה יסכל את הפיצול, כי זו אמירה של מדיניות.

<אפרת ברנד: אבל עכשיו אנחנו מפרים את האיזון ואומרים שגם מי שנהנה מהפיצול, קיבל עוד יחידת דיור והוא יכול לעשות את זה, ברור שהוא יכול לעשות את זה, זו בחירה של החלטה סבירה וההחלטה הזאת יכולה להיבחן על-ידי ועדת ערר.

<אפרת ברנד: הוא יכול לעשות.

<אפרת ברנד: אם הוא זכה בעוד דירה ויש מקום ויש שתי יחידות דיור על דונם הוא יכול לעשות - - -

דוד ביטן: רוב הדירות זה על 250 מטרים.

תמר זנדברג: למה הוועדה תחייב אותו?

תמר זנדברג: אם הוא יכול, שיעשה.

<אפרת ברנד: אנחנו אומרים כך, אם הוא יכול לעשות, שיעשה, תמיד אפשר להגיד לשלם גם כופר חניה, זה קבוע גם בתקנות החניה.

<אפרת ברנד: אבל למה להגיד שאם הוא יכול לעשות, שאם אפשר - - -

תמר זנדברג: למה לחייב אותו?

דוד ביטן: כי אז יתחיל ויכוח אם כן אפשר או אי-אפשר.

רועי פולקמן: הסוגיה הובנה זה לא מקובל.

<ניצן קלוש: הערה קטנה, כשיש כניסה לחניה, בכל מקרה - - - חניה מהרחוב ולא חניה לבניה רוויה, שנבקש כניסה אחת ונלקחת חניה אחת מהרחוב.

<ניצן קלוש: צמודי קרקע קרוב לוודאי שזה משני כיוונים כך שזה ממש לא משנה, החניה בתוך המגרש לא פותרת את זה.

רועי פולקמן: הערות נוספות לעניין?

רועי פולקמן: איפה אתה מכניס את סוגית הכופר?

<גלעד קרן: זה קיים היום בתקן החניה.

<גלעד קרן: תגידו לי מה אתם מבקשים בדיוק.

דוד ביטן: אנחנו רוצים שתקן החניה בדירת 60 מ"ר יקבע בחוק לחניה אחת.

<גלעד קרן: זה לא מה שאמרתם, אמרתם שאין תקן חניה בכלל עד 60 מ"ר.

דוד ביטן: תקן חניה אחד, אבל הוא לא מחויב לעשות את זה בתחומי המגרש.

דוד ביטן: הוא יכול לשלם קרן חניה, כחובה, זה לא שיש שיקול דעת לוועדה לקבוע כן או לא, הוא יכול להחליט שהוא לא רוצה לשלם קרן חניה, אז שיעשה את זה בתחומי המגרש.

דוד ביטן: זאת החלטה שלו.

דוד ביטן: בכסף הם צריכים לבנות חניונים ציבוריים.

<גלעד קרן: פטור מתחומי המגרש בכלל ואפשר לדרוש כופר חניה על חניה אחת לכל דירה.

דוד ביטן: אחד לדירת 60 מ"ר, מעבר ל-60 מ"ר לפי התב"ע.

תמר זנדברג: אבל אז ברור שהוא לא ישלם, ברור שהוא יעדיף לעשות - - -

דוד ביטן: כמה זה עולה?

תמר זנדברג: זה המון כסף.

דוד ביטן: אולי בתל-אביב.

תמר זנדברג: כמה זה כופר חניה?

<חדוה פיניש: תלוי באזור.

תמר זנדברג: כמה זה בערך?

דוד ביטן: בראשון זה כ-40,000 לדירה.

תמר זנדברג: זה המון.

דוד ביטן: זאת החלטה שלו, אם הוא יכול לעשות, שיעשה.

רועי פולקמן: נקרא ברשות

רועי פולקמן: כם את הסעיף כמו שהוא, אני רוצה לדעת אם זה מוסכם ולעבור הלאה.

תמר זנדברג: אתה עושה משהו לא טוב, אתה מחמיר.

תמר זנדברג: אם הוא רוצה לפצל ואין מקום בתחומי המגרש, במקום לתת לו פטור אתה שולח אותו לשלם עוד 40,000 שקל.

תמר זנדברג: זו טעות, אתה רוצה הפוך, לעודד אותו לפצל.

דוד ביטן: אני לא צריך לעודד.

דוד ביטן: אנשים ירצו לעשות את זה ואם הם לא ירצו זה בגלל שהם לא רוצים.

דוד ביטן: לא צריך לעודד בבית פרטי.

דוד ביטן: אני לא רוצה ליצור מצב שהרשות העירונית יכולה לעצור.

דוד ביטן: הוועדה יכולה על סמך החניה למנוע את הפיצול ואני לא רוצה שזה יהיה.

דוד ביטן: אני רוצה שהיא לא תוכל למנוע.

תמר זנדברג: אז זה הפטור שאתה נותן להם.

תמר זנדברג: לא יותנה מתן הקלה בהקמת מקומות חניה נוספים.

דוד ביטן: יפה, עדיין אני דורש ממנו - - -

תמר זנדברג: אבל נתת פה פטור, עכשיו אתה דורש ממנו קנס על הפטור.

רועי פולקמן: הנוסח שגלעד ניסח ועליו דברנו קודם זה הנוסח שמופיע וכך תיאמנו.

רועי פולקמן: יש שתי חלופות שאפשר להגיע אתן להבנות עם השלטון המקומי.

רועי פולקמן: או על "אם לא ניתן" או על הכופר.

רועי פולקמן: זה אחד מהשניים.

דוד ביטן: "אם לא ניתן" זה יהיה ויכוח גדול.

רועי פולקמן: אני מסכים לכן אני גם לא אוהב את זה.

דוד ביטן: תמיד ניתן.

דוד ביטן: אפשר להרוס את הגינה, לדחוף את הכול.

<יהודה זמרת: התיקון הקודם ממנו זה בוסס, זה נאמר גם שם.

תמר זנדברג: אם הוא משכיר למשפחה שיש לה אוטו אחד והיו מראש שתי מוכניות.

<דב צור: חברת הכנסת זנדברג צודקת, היא רוצה תחבורה ציבורית, אנחנו מסכימים, אם יהיה קו רכבת קלה אנחנו נעשה פיצולים כל הזמן.

תמר זנדברג: נעזוב רגע את הרכבת הקלה.

תמר זנדברג: היה בית להורים עם חמישה ילדים.

תמר זנדברג: הילדים יצאו מהבית ונשארו ההורים.

תמר זנדברג: יש להם אוטו אחד ויש שני מקומות חניה.

<דב צור: ארבע מכוניות לדירה.

תמר זנדברג: אז יש לכם בעיה ואתם צריכים לפתור אותה.

<דב צור: איך?

תמר זנדברג: עם תחבורה ציבורית.

<דב צור: בבקשה.

<דב צור: אני מוכן.

<דב צור: תעבירי לי קו של רכבת קלה, כל הפיצולים עלי.

<דב צור: אני מסכים לכל עכשיו.

תמר זנדברג: אם הגעתם למצב שבשכונות האלה יש ארבע מכוניות על כל יחידת דיור, זו בעיה.

<דב צור: מה זה "אתם"?

<דב צור: אנחנו קנינו את המכוניות?

תמר זנדברג: אתם דואגים להם בחניה אבל איפה הם בכבישים ובפקקים, את זה אתם לא שואלים.

<דב צור: מה זה רלוונטי?

רועי פולקמן: אנחנו רוצים להתקדם.

רועי פולקמן: דבר ראשון יש לנו בעיה עם ה"לא ניתן" הזה כי אנחנו חושבים שתמיד זה יהיה ניתן.

רועי פולקמן: אמרנו מעל 60 מ"ר תקן חניה רגיל, תדרשו מה שאתם רוצים לדרוש, הכול תקין.

רועי פולקמן: 60 מ"ר ומטה אנחנו רוצים להקל.

רועי פולקמן: אז יש את הפיצוי על זה שאנחנו מקשים עליכם עם ה"לא ניתן" וזה עם הכופר, שזה גם סוג של שוט על המפצל כי אתה אומר לו או שתשלם משהו או שתעשה בשטח.

רועי פולקמן: זה מנגנון קצת יותר מתוחכם.

רועי פולקמן: מה שעשינו זה מצד אחד תמרצנו את המפצל לייצר, אם ניתן, לא חייבנו אותו ותקענו אותו, שווה לו לא לשלם כסף ואז אם ניתן, הוא ירצה, כי אחרת הוא יידרש לשלם.

רועי פולקמן: לכן זה סוג של win-win בעניין הזה.

רועי פולקמן: עכשיו יש עניין אם זה כופר, כי כופר זה 40,000.

<חדוה פיניש: זה מאוד תלוי איפה.

<קריאה: בין כה וכה 50% כי זה בהיטל ההשבחה.

רועי פולקמן: אז זה יצא סוג של פשרה יפה.

דוד ביטן: יש מקומות עם 40,000 ויש מקומות עם 25,000, תכתוב לא פחות ממשהו.

רועי פולקמן: זו הפשרה, גם ביטלנו את ה"לא ניתן" וגם שמנו כופר על מקום אחד ויצרנו איזון ותמרצנו אותו.

רועי פולקמן: אם הוא יכול, הוא לא ישלם אלא יעשה במגרש.

רועי פולקמן: אם הוא לא יכול הוא ישלם.

רועי פולקמן: נשמע לי פשרה הוגנת.

תמר זנדברג: על חצי הוא מזדכה בהיטל ההשבחה.

<דב צור: לא חצי.

<דב צור: חניה אחת, יהיה לו זיכוי על זה.

דוד ביטן: על-פי הפסיקה היום יש על זה מחלוקת גדולה.

<שלום זינגר: לא צריך, יש החלטה לש ועדה.

דוד ביטן: אל תגיד לי שיש ועדה, אני יודע מה הפסיקה.

דוד ביטן: יש מחלוקת גדולה אם תשלום - - - אתה מזדכה עליו.

<שלום זינגר: אין כבר מחלוקת.

<שלום זינגר: נגמרה.

דוד ביטן: מה הבעיה לרשום את זה?

<דב צור: זה ינוכה מהשבחה לא מהיטל ההשבחה.

רועי פולקמן: זה יעשה תקדימים, לא צריך את זה.

רועי פולקמן: תסמוך על המשפטנים נראה לי שסיכמנו יופי של פשרה.

דוד ביטן: אם זה ברור אז תכריזו לפרוטוקול.

דוד ביטן: גם משרד המשפטים וגם העיריות.

<דב צור: לפרוטוקול, זה ינוכה מהשבחה.

דוד ביטן: למה את לא מצהירה גם?

<כרמית יוליס: כי אני לא מספיק מכירה את זה.

דוד ביטן: אתה רואה.

דוד ביטן: אני יודע על מה אני מדבר.

דוד ביטן: לכל דבר הם מתנגדים.

רועי פולקמן: פיקוד העורף, סעיף (5): "(5) נדרשה על פי דין הקמתו של מרחב מוגן בדירת המגורים שנוספה בשל ההקלה, יחולו על הקמתו הוראות מיוחדות כפי שקבעה רשות מוסמכת, כהגדרתה בחוק ההתגוננות האזרחית, התשי"א–1951 ,בתוך 60 ימים מיום תחילתו של חוק התכנון והבניה, (תיקון מס' 110– הוראת שעה), התשע"ז–2017".

דוד ביטן: המטרים לא יכללו.

דוד ביטן: מה שכתבנו, מינימום 55 מ"ר.

<גלעד קרן: הפשרה הייתה שתוך חודשיים יינתנו הוראות מיוחדות לעניין הדירות האלה.

דוד ביטן: מי יקבע?

דוד ביטן: מי ייתן הוראות?

<גלעד קרן: פיקוד העורף.

דוד ביטן: אתם באים עם כל מיני דברים שבסוף אי-אפשר לעשות כלום.

רועי פולקמן: לא קראת כמה טילים יש לחיזבאללה והם נהיים מדויקים וראשון לציון כבר הייתה מטרה.

דוד ביטן: אתם שמים תנאים כאלה לבן אדם שרוצה לפצל דירה, קחו את זה בחשבון.

דוד ביטן: מה יקרה אם לא תהיינה הוראות?

דוד ביטן: הרי יכול לקחת להם שנה.

דוד ביטן: אם תוך 60 יום אין הוראות?

דוד ביטן: מה קורה בהיעדר הוראות?

דוד ביטן: אתה יודע למה לא הצליחו לעשות פיצולי דירות?

דוד ביטן: כי הם דרשו בהתחלה ממ"ד.

דוד ביטן: אתה רואה מצב שבבניין ישן של ארבע קומות, שמישהו מפצל דירה קיימת, הוא יוריד ממ"ד מלמעלה למטה?

דוד ביטן: אז באותו רגע לא יהיו ממ"דים יותר.

דוד ביטן: לא היה אף פיצול דירה בשלוש השנים הראשונות.

דוד ביטן: אני לא רוצה אות מתה.

דוד ביטן: תשאירו אותה בשבילכם, אני לא צריך אות מתה.

דוד ביטן: אני רוצה שיהיה אפשר לבצע את המשימה.

רועי פולקמן: היו שתי הערות ששודרגו מהדיון הקודם.

רועי פולקמן: דבר ראשון שמדובר בדירות לשכירות.

רועי פולקמן: דבר שני, אנחנו יכולים להחריג דירות קטנות.

רועי פולקמן: אתם אמרתם שאתם לא רוצים לייצר מצב קבע שנוצרים מאות דירות בהם אין מיגון לאורך זמן.

רועי פולקמן: השאלה במתכונת הזאת, מה יקרה עם דירה של 60 מ"ר, דירות קטנות ודירות ישנות, מה מצפים שיקרה?

רועי פולקמן: הרי אי-אפשר לבנות ממ"ד בדירה של 60 מ"ר.

רועי פולקמן: או שאנחנו מחריגים דירות קטנות, או שנמצא פתרון אחר.

רועי פולקמן: כי בסוף, אם עושים דירה של 60 מ"ר ונכפה עליה ממ"ד, הרגנו את החוק הזה.

רועי פולקמן: איך מגיעים אתכם להבנות על זה כי הנוסח כרגע הוא מאוד מעורפל.

דוד ביטן: נדרשה ל-פי דין, הם קובעים את הדין.

<דני ברוש: הנוסח המוצע הוא הרבה יותר טוב ממה שנדון בהתחלה ואנחנו מודים על כך ומברכים על כך.

<דני ברוש: אנחנו עוסקים עם כל משרדי הממשלה הרלוונטיים במיקוד של דו"ח המבקר עלינו, העיסוק היה בפערי המיגון.

<דני ברוש: אנחנו רוצים להיות באותה חזית ולא ביד אחת לצמצם פערי מיגון וביד השנייה לפצוע פצעים חדשים.

<דני ברוש: לנו יש גם היום את הכלים המקצועיים והמשפטיים להתאים את פתרונות המיגון לבקשה להיתר בנייה שמוגשת אלינו.

<דני ברוש: בהקשר לשאלה שלך היום, בבנייה רוויה, יש לנו את האפשרות לתת פטור ממיגון תקני.

דוד ביטן: כשהתחילה ההקלה של אלי ישי בזמנו, שזו הייתה הוראת שעה, לא נתתם את האפשרות הזאת.

דוד ביטן: היום התקדמתם מעט.

<דני ברוש: אני לא מכיר את ההיסטוריה.

<דני ברוש: האפשרות לתת פטור קיימת כבר הרבה שנים בפיקוד העורף בכמה מפרטים שעל בסיסם אפשר לתת את הפטור.

דוד ביטן: אני מרוצה לדעת מה קורה אם הם לא נותנים את ההנחיות.

דוד ביטן: הייתי כבר בסרט הזה.

דוד ביטן: משרד המשפטים אומר תוך חצי שנה ואחרי שנתיים - - -

רועי פולקמן: האמירה תהיה שאם אין הנחיות, יש שתי אמירות שהגענו אליהן.

רועי פולקמן: הראשונה ביקשנו שתביאו הנחיות עם גישה מאפשרת.

רועי פולקמן: דבר שני נכתוב שאם אין הנחיות ניתן לקבל את ההיתר.

רועי פולקמן: לא יכול להיות שהעסק יימשך שנה ולא תביאו - - -

דוד ביטן: אם אין הנחיות הוועדה תהיה מוסמכת לתת את זה בלי הממ"ד.

רועי פולקמן: אתם מחויבים.

רועי פולקמן: הכוונה היא שזה אפשרי ובאחריות

רועי פולקמן: כם להביא הנחיות.

דוד ביטן: ואם הם לא יביאו הוועדה תהיה מוסמכת לתת בלי ממ"ד.

רועי פולקמן: 60 יום?

רועי פולקמן: 90 יום?

<דב צור: העברת עלינו עכשיו אחריות כבדה.

דוד ביטן: אוקי, אז נכתוב שאפשר לתת את ההיתר בלי ממ"ד.

<דב צור: אם מחר ייפול על מישהו טיל ונתת היתר - - -

דוד ביטן: אז נכתוב בחוק.

רועי פולקמן: אז הוועדה תוכל לקבוע נורמה.

רועי פולקמן: הוועדה תוכל לקבוע דירות קטנות.

רועי פולקמן: הרי לא יכול להיות שהחוק לא יוחל עד שתביאו נהלים.

<אפרת פריאנטה: אפרת, היועצת המשפטית של פיקוד העורף.

<אפרת פריאנטה: ראשית, מלכתחילה הייתה לנו בעיה עם הדברים שאמר בני, יש חקיקה ראשית שמחייבת הקמת מקלט בכל מרחב, בכל דירה ובכל מפעל.

<אפרת פריאנטה: לא סתם יש רקע של פערי מיגון שאנחנו רוצים למגן, יש דו"ח מדינה שמדבר על זה.

<אפרת פריאנטה: כל הדברים האלה ידועים.

<אפרת פריאנטה: חלק מהחשש שלנו בסעיף כזה הוא ממדרון חלקלק, מטענות מאוחרות יותר על סוגי בנייה אחרים.

רועי פולקמן: לכן תיקנו את הנוסח.

רועי פולקמן: הדברים האלה נאמרו בדיון הקודם וזה נוסח לבקשתם.

<אפרת פריאנטה: זה ברקע הדברים והיה לי חשוב שזה ייאמר.

<אפרת פריאנטה: מעבר לכך, נעמוד בלוחות הזמנים - - -

דוד ביטן: אנחנו רוצים לדעת מה קורה אם אתם לא עומדים.

דוד ביטן: אני לא משאיר את זה באוויר.

דוד ביטן: זו הוראת שעה לחמש שנים.

דוד ביטן: אם תביאו הוראות אחרי שלוש שנים אז לא עשינו כלום.

דוד ביטן: אני רוצה שתהיה סנקציה.

דוד ביטן: האחריות היא עליכם, לא הבאתם תוך 90 יום, או אם אתם רוצים יותר , אין בעיה, אבל אם לא הבאתם תוך 90 יום אנחנו - - -

רועי פולקמן: נותנים סמכות לוועדה.

דוד ביטן: לא נותנים סמכות.

דוד ביטן: פוטרים.

רועי פולקמן: אתם צודקים, האחריות היא לא עליכם.

דוד ביטן: האחריות שלכם היא לעשות את העבודה וזהו.

<אפרת פריאנטה: יש חוק ראשי שקובע שבכל מבנה - - -

דוד ביטן: אז החוק הזה יכול לתקן כל חוק.

<אפרת פריאנטה: אז אני אומרת שוב שאין לנו כוונה חלילה - - -

רועי פולקמן: אז הלכנו למתכונת בה אתם תוכלו לקבוע נהלים שעומדים בכל קריטריון מקצועי שתקבעו.

רועי פולקמן: עם האמירה שאתם תמצאו משהו מאפשר.

רועי פולקמן: אנחנו נאריך את משך הזמן שאתם מביאים את הנהלים, כדי שזה יהיה ריאלי ונכתוב שאם לא הותקנו הנהלים בתוך הזמן שנקבע, אז הקלה יכולה להיכנס לתוקף.

<דני ברוש: אני רק רוצה להרגיע ולומר שגם היום יש לבקשה פרטית להיתר בניה את הכלים לפיקוד העורף להתאים את פתרונות המיגון.

רועי פולקמן: מצוין.

רועי פולקמן: תביאו בתוך שבוע את הנהלים.

<תמר נסטל בר-און: ככל שמוצו שטחי הבניה, שטחי השירות במבנה מכוחה של התכנית המאושרת, מכוח מה אפשר יהיה להקים את הממ"ד?

דוד ביטן: נדמה לי שממ"ד זה כתוספת לשטחי השירות הקיימים.

דוד ביטן: יש על זה תקנה בתקנות התכנון והבניה.

דוד ביטן: אולי כדאי שנכתוב את זה?

רועי פולקמן: בשביל זה יהיו הוראות מיוחדות.

דוד ביטן: הם לא יכולים לקבוע.

דוד ביטן: הם לא קובעים את השטחים.

רועי פולקמן: אתה לא יכול להוסיף.

דוד ביטן: אמרנו שהממ"ד הוא מעבר לשטחים.

רועי פולקמן: החוק הזה לא נגע בזה.

רועי פולקמן: אמרנו שכל האירוע הוא פיצול שאין לו משמעות תכנון ובניה.

רועי פולקמן: לא אם הוא רוצה לבנות ממ"ד.

רועי פולקמן: אז הם יקבעו את זה לפי התכנית.

רועי פולקמן: אני מציע שנתקדם לסעיף ההסכמות.

רועי פולקמן: הנוסח שיש כרגע בעמוד 1 סעיף (ד): "(ד) לא הוכח להנחת דעתה של הוועדה המקומית, לפי חוות דעת מהנדס הוועדה שהוצגה לפניה, אם הוצגה חוות דעת כאמור, כי מוסדות הציבור, השטחים הפתוחים, התשתיות ושטחי החניה אינם נותנים מענה לצרכים הנובעים מהגדלת מספר דירות המגורים".

דוד ביטן: תוריד "שטחי חניה".

רועי פולקמן: אמרנו שאנחנו פוטרים במגרש.

רועי פולקמן: זה ה"טרייד אוף".

רועי פולקמן: זכותם להגיד באזור.

דוד ביטן: מה פתאום.

דוד ביטן: בשביל זה הוא משלם קרן חניה.

רועי פולקמן: כל הסיכום היה שבשטחי המגרש לא.

רועי פולקמן: זה חלק מהדיון הכללי על האזור.

דוד ביטן: אז לא תהיה אף דירה.

רועי פולקמן: למה?

רועי פולקמן: מה זה קשור?

רועי פולקמן: זה אותו דבר לכל.

דוד ביטן: תמיד תהיה חסרה חניה.

דוד ביטן: יש מקום שלא חסר בו חניה בערים הגדולות?

דוד ביטן: צריך בשביל זה חוות דעת?

דוד ביטן: לא צריך חוות דעת.

רועי פולקמן: צריך לנמק את זה.

דוד ביטן: אין מצב שיש חניה.

דוד ביטן: תבטל את שטחי החניה.

דוד ביטן: אין מצב.

רועי פולקמן: ממש לא.

דוד ביטן: אין בעיר גדולה אזור מגורים שאין בו מצוקת חניה.

<דב צור: קח מה שאתה מכיר.

<דב צור: בנווה ים יש מגרש חניה ענק מול אחוזת ראשונים.

דוד ביטן: אבל הוא לא - - - את כל נווה ים.

<דב צור: אבל הוא צריך חניה.

<דב צור: המהנדס לא יכול להגיד שאין חניה.

דוד ביטן: אתה יודע שאני צודק.

דוד ביטן: הנושא של חוות דעת, אם תכלול - - -

<דב צור: יש מספיק צינור ביוב, יש מספיק בית ספר.

<דב צור: תמיד אפשר להגיד לך, זה לא אותו דבר.

רועי פולקמן: האם הנוסח הזה הוא הנוסח המתוקן שהוועדה הביאה?

דוד ביטן: תוריד את החניה.

רועי פולקמן: אי-אפשר להוריד את החניה.

דוד ביטן: תפסיק לרדת יותר מידי לטובת ה- - - אי-אפשר ככה.

רועי פולקמן: זה לא משמעותי.

דוד ביטן: זה מאוד משמעותי.

דוד ביטן: רציתי להוריד בכלל את הסעיף.

דוד ביטן: אתם עכשיו שמים לי את החניה?

<דב צור: זה רשום בחוק המקורי.

רועי פולקמן: נכון.

דוד ביטן: תוריד את החניה ואת השאר תשאיר אין לי בעיה.

דוד ביטן: אין בית ספר, אין זה, בסדר.

<דב צור: מה הפשרה.

דוד ביטן: אני אגיד, לקחנו בחשבון גם את מה שאמר משרד הפנים וגם את משרד המשפטים, שאני לא יודע מה הוא קשור לזה.

דוד ביטן: הוא קשור למשהו אחר לא לזה.

דוד ביטן: משרד האוצר והרשויות המקומיות, שאם כולם, למרות שבפועל לא יהיה מצב שכולם ירצו לפצל, אבל לקחנו את זה בחשבון ומה שאנחנו מציעים והתייעצתי על זה עם חוטמן ועם זמרת.

דוד ביטן: אנחנו מציעים דבר כזה, נקבע אחוזים מסוימים שניתן לפצל בהוראתה שעה הזאת.

דוד ביטן: זה חל רק על הבתים הקיימים.

דוד ביטן: הוועדה המקומית תקבע את האזורים שחלים עליהם האחוזים האלה.

רועי פולקמן: רגע, אני רוצה להבין, זה סעיף 23 שהוצע קודם, תכנית מפורטת?

דוד ביטן: לא תכנית מפורטת.

דוד ביטן: הוועדה המקומית תגדיר כל שכונה מהי, מכיוון שיש שכונות עם יותר בעיות מבחינת חוות הדעת ויש שכונות עם פחות בעיות, האיקס שייקבע יהיה הממוצע.

דוד ביטן: במסגרת הוועדה המקומית יכולים להחליט שבשכונה הזאת יהיה 15% ובשכונה האחרת 30%.

דוד ביטן: אבל הממוצע יהיה כלל עירוני ויהיה מינימום.

דוד ביטן: אי-אפשר יהיה להגיד בשכונה אחת בכלל לא ובשכונה אחת יותר.

דוד ביטן: זה בהנחיות מרחביות שהוועדה צריכה לתת.

דוד ביטן: אם היא לא עשתה את זה בתוך תקופה מסוימת, אז כולם יכולים לבנות.

רועי פולקמן: אז כן יהיה אפשר חוות דעת.

דוד ביטן: אז אין לי בעיה עם חוות דעת.

דוד ביטן: חוות הדעת מתבטלת מכיוון שהוא קובע מראש את האחוזים.

רועי פולקמן: אם אני מדייק את ההצעה שלך אתה אומר כך: אם קבעתם הנחיות אזוריות להיקפים אז לא צריך את חוות הדעת כי העירייה אמרה פה - - -

דוד ביטן: לא אכפת לי שתהיה חוות דעת אבל היא מתייתרת כמעט במהות שלה.

<דב צור: לעניין מה היא מתייתרת?

רועי פולקמן: לעניין ההשלכות המרחביות, בתי ספר, תשתיות כי אתה אומר שנניח בשכונת נווה ים אתה יכול 20% תוספת.

רועי פולקמן: אתה קובע סטנדרטים.

<תמר נסטל בר-און: זה אומר שבאזור לא יוסיפו יחידות דיור בכלל?

דוד ביטן: בשיטת כל הקודם זוכה.

<תמר נסטל בר-און: במצב שאתה קובע את אותן הנחיות מרחביות אתה אומר כאן מותר איקס וכאן מותר ווי וברגע נתון של מספר יחידות דיור בכל האזור ומצב של מוסדות ציבור ושטחי ציבור.

<תמר נסטל בר-און: זה אומר שאם נניח מאשרים תכניות באזור הזה לתוספת יחידות דיור בבניה חדשה אז מה קורה?

<תמר נסטל בר-און: הרי המצב משתנה.

<תמר נסטל בר-און: לפי מה ההנחיות האלה יהיו?

<תמר נסטל בר-און: כל פעם ישנו אותם?

<תמר נסטל בר-און: דבר שני, אותה חוות דעת בניסוח הקודם, כתוב "הנובעים מהגדלת מספר יחידות הדיור", של מה?

<תמר נסטל בר-און: בבקשה עצמה?

<תמר נסטל בר-און: הרי זה לא הגיוני.

<תמר נסטל בר-און: אתה מגיש בקשה אחת אז הכול בסדר, שתיים זה נשבר.

<תמר נסטל בר-און: הערה שלישית, שיהיה ברור שגם מתנגד יכול להביא חוות דעת מטעמו ולא רק מהנדס הוועדה לעניין הזה.

רועי פולקמן: זה ברור.

דוד ביטן: הוא יכול להביא מה שהוא רוצה.

דוד ביטן: אף אחד לא אומר לו מה להביא.

<יצחק שפריר: בהסבר ההבנות עם הרשויות המקומיות אני רוצה לחדד את מה שאמר חבר הכנסת ילין בהתחדשות עירונית דברתם הרבה על זה שלא תהיה הגליה של אוכלוסייה מבוגרת.

<יצחק שפריר: היה פתרון שהאוצר והרשות ימצאו תקציבים כל שנה כדי לכסות את הפערים שלה ארנונה ושל האחזקה.

<יצחק שפריר: לפי הניסיון כסף לא יהיה.

<יצחק שפריר: כמו שעכשיו ירושלים שובתת גם שם יהיו שביתות כי לא יהיה כסף.

<יצחק שפריר: לכן, אם מראש הרשויות יסכימו עבור האוכלוסייה החלשה הזאת לפצל את הדירה החדשה שלהם לשתי יחידות דיור, בחצי הם יגורו בלאו הכי כי הם גרים בדירה קטנה גם היום ואת החצי השני הם ישכירו, לא תהיה טענה שהם לא יכולים לשלם את האחזקה.

רועי פולקמן: לא הצלחתי להבין איך זה קשור לחוק.

רועי פולקמן: בפינוי בינוי הייתה טענה שאם אני בונה מגדל ועלויות האחזקה של הבית הופכים מ-20 שקלים ל-200 או 500 שקלים ישנה אוכלוסייה שלא יכולה לעמוד בזה ובנינו לזה מנגנון.

רועי פולקמן: מה זה קשור לבית פרטי?

<יצחק שפריר: בבניה רוויה מראש, שזו תכנית חדשה לגמרי, אם תאפשר דירות גדולות - - -

רועי פולקמן: אין פה דיון על בניה רוויה.

רועי פולקמן: החוק הזה לא ייגע בבניה רוויה.

<יצחק שפריר: היות והייתה בעיה וחבר הכנסת אייכלר דיבר על בניה רוויה - - -

רועי פולקמן: הוא העלה הסתייגות.

רועי פולקמן: אמרתי בצורה ברורה שבנושא הבניה הרוויה נפיל את ההסתייגות.

רועי פולקמן: בקשתי מחבר הקואליציה למשוך את זה.

רועי פולקמן: אמרתי את זה גם לחברי באופוזיציה.

רועי פולקמן: אם יעלו את זה נצטרך להפיל את זה בהצבעה.

רועי פולקמן: החוק הזה לא יקודם על בניה רוויה.

רועי פולקמן: זה חוסר אחריות וזה לא יעבוד כאן ואני בטח לא אהיה שותף לדבר כזה.

רועי פולקמן: אל דאגה, תודה רבה על הדברים.

רועי פולקמן: עמדת הממשלה.

רועי פולקמן: אני רוצה לדייק את ההצעה שעלתה כאן.

רועי פולקמן: ההצעה אומרת שיש כאן שני מצבים.

רועי פולקמן: האחד, שרשות מגדירה הנחיות שבשכונה איקס ובשכונה ווי היא יכולה לייצר מכסת פיצולים.

רועי פולקמן: זאת הוראת שעה.

דוד ביטן: נקבע בחוק אחוז מסוים למקסימום.

<כרמית יוליס: לפי מה היא תקבע את זה?

רועי פולקמן: מדיניות עירונית.

דוד ביטן: שגורמי המקצוע יחליטו, יש את מהנדס העיר - - -

<כרמית יוליס: לפי מה שאפשר.

<כרמית יוליס: לפי בדיקה.

רועי פולקמן: ברור שלפי מה שאפשר.

רועי פולקמן: מסמך מדיניות, כמו שעושים היום עם תמ"א 38 שזה עובד יפה.

רועי פולקמן: מה קורה במקום שאין מסמך מדיניות?

דוד ביטן: אם אין, אז כל אחד יכול לעשות.

דוד ביטן: זה יהיה הקנס שניתן לעיר.

רועי פולקמן: אז הנוסח הזה תקף.

<דב צור: זאת אומרת שיש שני מסלולים.

דוד ביטן: אם אתם מחליטים שלא, אז אין בעיה, כולם יכולים.

רועי פולקמן: אלא אם הוגשה חוות דעת.

<דב צור: יש או את זה או את - - -

דוד ביטן: אני לא סומך על הרשויות עד הסוף בעניין הזה.

<דב צור: מה זה קשור?

<דב צור: גם אנחנו לא סומכים עליכם עד הסוף.

<דב צור: שמעתי כבר שהחוק הזה הוא רק הפעימה הראשונה וכבר יש פעימה שניה, למה אתה לא סומך עלינו?

דוד ביטן: אני אומר, קבלנו את הטענה שכולם יכולים לבנות, זה ייצור תוהו ובוהו בעיר.

דוד ביטן: עכשיו נעשה אחוז מסוים למינימום ומקסימום, שאי-אפשר לבנות יותר מזה.

<דב צור: אתה אומר שאתה לא יכול להחליף פחות ממשהו אחר לשכונה.

דוד ביטן: אני אתן את המקסימום, לא תהיינה הנחיות.

רועי פולקמן: לא, אחד הדברים שאנחנו מנסים זה לעשות חוקים פשוטים.

דוד ביטן: למה לעשות אופציה.

דוד ביטן: אני לא נותן אופציה.

דוד ביטן: אתם רוצים אופציה?

דוד ביטן: אז תבואו עם חוות הדעת האלה ותגידו שאף אחד לא יכול.

דוד ביטן: יש ראשי ערים שיוכלו לתקוע את זה לגמרי.

רועי פולקמן: הוא לא יכול כי אז יש את הנוסח הזה שמאפשר.

דוד ביטן: אבל יכולה להיות חוות דעת שלא מאפשרת לאף אחד.

<דב צור: אז אם ממילא זה כתוב פה?

תמר זנדברג: תכתוב שהוועדה המקומית תכין חוות דעת על דעת מהנדס העיר שמחילה את החוק כך שיחול על לפחות על 25% מצמודי הקרקע לפי היכולת של מוסדות הציבור השטחים הפתוחים וכו'.

תמר זנדברג: לא תגיש הוועדה, כל אחד יוכל.

רועי פולקמן: אנחנו רואים לנגד עינינו את תל-אביב וראשון לציון וזה מאוד נחמד.

רועי פולקמן: אבל יש עוד כ-255 ערים בישראל ואם אני אגיד בעדינות, לא בכל הרשויות המקומיות במדינת ישראל יש תכניות ויש הנחיות.

רועי פולקמן: לכן צריכים להיות שני מהלכים, אחד שאומר שרשות מקומית קובעת נהלים אוטומטית ואיפה שאין, זה הסעיף.

דוד ביטן: הבנתי, אבל אני מפחד שיהיה ראש עיר שינצל את זה לרעה.

<דב צור: בנוסח כזה או אחר זה קיים כבר היום.

דוד ביטן: לא אישרנו את זה.

<דב צור: אתם העליתם את זה.

דוד ביטן: אני לא מבין למה יש לך בעיה עם העניין הזה.

דוד ביטן: כשתקבעו ניתן אחוז ואתם בעיר תסגרו את העניין הזה.

<דב צור: יש מקומות שלא יעמדו בזה.

<דב צור: שדרות לא תעמוד בתוספת אוכלוסייה כזו.

<דב צור: בדקתם כמה יש?

דוד ביטן: ומה נעשה אם ינצלו את זה לרעה?

<דב צור: אתה המחוקק.

<דב צור: תשנה את החוק.

דוד ביטן: אז אני שוב אעשה את כל התהליך.

<דב צור: נו, מה לעשות?

<דב צור: החוק הזה דרמטי.

דוד ביטן: רק בצעדים דרמטיים אתה יכול לפתור את בעיית הדיור.

רועי פולקמן: בהרבה ישובים לא יקבעו נהלים.

רועי פולקמן: יש רשויות מסודרות ויש רשויות שלא.

רועי פולקמן: לכן האוטומט הוא שמותר.

רועי פולקמן: אבל יש אופציה לרשות להיות צד שאומר שיש לה חוות דעת.

רועי פולקמן: אתה לא יכול לא לתת לרשות לבוא לוועד המקומית ולהגיד את דעתה.

<יהודה זמרת: רק אם הוצגה.

רועי פולקמן: ברור, רק אם הוצגה.

רועי פולקמן: אני מנסה לסכם: יהיו שתי חלופות, תהיה חלופה שאומרת שיש הנחיות מרחביות שקובעות צפיפות, אחוז הגידול של יחדות הדיור.

<יהודה זמרת: זה יחול על 25% מכלל היחידות צמודות הקרקע.

רועי פולקמן: זה מקובל?

<דב צור: תזכרו שחלק גדול מהאנשים - - -

<מרדכי חזיזה: קודם כל מדובר פה בהוראת שעה ובאמת רוצים לפתור בעיות של דיור.

<מרדכי חזיזה: אבל אל תשכחו שמדובר בהקלה.

<מרדכי חזיזה: אתם אומרים בסעיף ה' שגם ככה יכול להיות מתן של התנגדויות וצריכים להוכיח למה ההתנגדות תתקבל או לא ואז תגידו שגם צריך חוות דעת וגם צריך להביא את זה באחוזים, אז קברתם את החוק.

<מרדכי חזיזה: זה שיש מחלוקת בין השלטון המקומי למרכזי אנחנו מכירים.

<מרדכי חזיזה: השלטון המקומי אומר תעשו תכנון, תכנון, תכנון ושמונה שנים אנחנו רואים לאן התכנון הזה מגיע.

<מרדכי חזיזה: מהצד השני, באה הממשלה ואומרת שהיא רוצה לפתור את בעיית הדיור כי זה משבר שהוא חשוב ברמה לאומית.

<דב צור: איזה שמונה שנים?

<דב צור: שיעשו את הרישוי הזמין שאמרו עכשיו אנחנו נעביר היתרים ביומיים והכול תקוע עם הרישוי הזמין, אתה קמת ודיברת?

<מרדכי חזיזה: כמה יחידות דיור אשרו השלטון המקומי בתכניות?

<מרדכי חזיזה: כמה?

<מרדכי חזיזה: משנת 2011 מהמחאה הגדולה, כמה אישרו?

<דב צור: אנחנו היזמים?

<דב צור: אנחנו בעלי הקרקע?

רועי פולקמן: אני מבקש לא לנהל שיחות ביניכם.

דוד ביטן: יש שתי אופציות, או השיטה שכולם עושים ואפשר לתת חוות דעת.

דוד ביטן: או השיטה שאתם קובעים בוועדה איך אתה מחלק את העיר ואז אתה לא יכול להביא חוות דעת כי חשבת על זה מראש.

רועי פולקמן: עוד סייג אחד, נקבע רף מינימום.

רועי פולקמן: הכוונה היא שאם תקבע אחוזים, יגדירו 20 יחידות דיור ותגיד 20% זה יהפוך את זה לבדיחה.

רועי פולקמן: לכן הכלל של לקבוע תכנית אזורית חל רק מהיקף מסוים.

רועי פולקמן: כי אין טעם שנגדיר נוהל של אחוזים אם יש לי אזור עם 20 יחידות דיור.

דוד ביטן: יש שם מהנדסים, יעשו את זה בשעתיים.

רועי פולקמן: אני מבקש שתיתן לי לדבר.

רועי פולקמן: אם יש שכונה או רחוב או רשות שיש בה 20 יחידות דיור צמודות קרקע, לא הגיוני שיהיה שם נוהל שקובעים אחוז, אז יקבעו ארבע דירות?

רועי פולקמן: חמש דירות?

<יהודה זמרת: אז הם לא יעשו - - -

רועי פולקמן: נגדיר רף, נגיד שכונה לצורך קביעת מנהלי זה מינימום 100 צמודי קרקע.

רועי פולקמן: אם השאר לא, השאר לא הוא פרטני.

<יהודה זמרת: או שאנחנו אומרים שקובעים מנגנון שאומר שיש מסמך אב כזה ואז אתה אומר - - - אתה יכול לקבל החלטה שאין מסמך אב אבל אתה מסתכן שיגישו לך בקשות על 50% מהעיר.

דוד ביטן: אנחנו מסתכלים בראייה כלל עירונית.

דוד ביטן: זה לא משנה שבשכונה בעיר יש 20 יחידות ובשכונה אחת 1,000.

דוד ביטן: זה התפקיד של הוועדה העירונית לקבוע את הכללים ולראות איפה נותנים - - -

רועי פולקמן: אתה אומר שאם לא קבעו לכל העיר - - -

דוד ביטן: אי-אפשר שבשכונה מסוימת תהיה מכסה ובשכונה מסוימת מאה אחוז.

דוד ביטן: אין דבר כזה.

דוד ביטן: 25% זה בסדר?

<דב צור: תחשוב על האחוזים שאתה מדבר עליהם.

<דב צור: לא ברור בכלל שרוב האנשים ילכו לתוך המהלך הזה.

<גלעד קרן: קודם אמרת שכולם ילכו למהלך הזה.

<דב צור: אני חושש.

<דב צור: עוד אין חוק כזה וחלק כבר פיצלו.

רועי פולקמן: מה אתה מציע לגבי אחוזים?

<דב צור: לדעתי 20% הכי הרבה.

דוד ביטן: 23%.

רועי פולקמן: זו שיטת מפא"י, אין באמת הצדקות לזה.

רועי פולקמן: האם אפשר לבקש המלצה מנומקת מוועדת התכנון איזה אחוז הגיוני להגיד?

רועי פולקמן: אני שואל את מנהל התכנון, יש לכם הגדרות לצפיפות, מדע התכנון הוא מדע, כמו מטאורולוגיה ויש הערכות.

רועי פולקמן: אני שואל, האם בהערכה של צפיפות אפשר להגדיר יעד הגיוני שקשור להגדלה של צפיפות, התחדשות עירונית וכו'.

רועי פולקמן: סיכמנו בסעיף ההסתייגויות שיהיו שני ערוצים.

רועי פולקמן: אם הרשות המקומית קבעה הנחיות מקומיות להיקף - - -

דוד ביטן: תסיים את האחוזים.

רועי פולקמן: אפשר לסכם עכשיו על אחוז, אבל אני רוצה שהם יעשו הערכה.

דוד ביטן: הם לא יכולים לתת, זה תלוי בכל עיר ועיר.

רועי פולקמן: אני אגיד לך מה מטריד אותי עם האחוזים.

רועי פולקמן: יש לנו יעד בחוק הזה להוסיף יחידות דיור באחוז משמעותי.

רועי פולקמן: אני רוצה לדעת מספר שלא הופך את זה.

<דב צור: קבעתם שנכון לאפשר עד 20%, זה מה שקבעתם בשבס על בניה רוויה, אז 20%.

רועי פולקמן: נתחיל עם 20% ותביאו הערכה אם זה הגיוני או לא.

רועי פולקמן: אנחנו מסכמים שיהיו שני ערוצים.

רועי פולקמן: אם הרשות המקומית קובעת נהלים מרחביים לעניין הזה אז זה לא יפחת מ-20% ואז זה מייתר את הצורך בחוות דעת, זה קובע.

רועי פולקמן: ואז סעיף (ד) לא יחול - - -

<יהודה זמרת: הבקשה תהיה תואמת להנחיות.

רועי פולקמן: כל עוד לא נקבעה תכנית מרחבית סעיף (ד) תקף.

דוד ביטן: לא רק (ד) הכול תקף.

רועי פולקמן: הנחיות מסמך מדיני.

<יהודה זמרת: השאלה אם לקרוא ל - - - שנקרא הנחיה מרחבית.

רועי פולקמן: ברור.

רועי פולקמן: נראה לי שהגענו להבנה.

רועי פולקמן: גם לגבי החניה, גם לגבי הג"א וגם לגבי זה.

רועי פולקמן: בהתאם לסיכומים של היום אנחנו ננסח ונפיץ.

רועי פולקמן: בהתכנסות הבאה לא יהיה יותר דיון על הסעיפים שסוכמו.

רועי פולקמן: נביא נוסח ונקבע מועד להצבעות תודה רבה לכולם הישיבה נעולה.